Time je prvostepena presuda Radovanu karadžiću, kojom je bio osuđen na 40 godina zbog genocida u Srebrenici i zločina u BiH preinačena u još rigorozniju kaznu zbog genocida u Srebrenici i zločina prtiv čovečnosti, kršenja zakona i običaja ratovanja.\nEvo kako je teklo izricanje konačne presude ratnom zločincu.\nNa početku, predsedavajući Žalbenog veća Mehanizma u Hagu sudija Van Joensen pročitao je navode iz žalbi i tužilaštva i odbrane.\nOn je najpre opozvao prvostepenu presudu izrečenu 2016. godine, po kojoj je Karadžić osuđen na 40 godina zatvora. Naveo je da će se prvo osvrnuti na Karadžićevu tvrdnju da je slučaj nepravičan.\nKaradžić stoji tokom izricanja presude\nSudija je kazao da je sud prekršio Karadžićeva prava tako što je bez njega posetio dva mesta zločina, ali je dodao da to nije značajno ugrozilo njegovu odbranu.\nGovoreći o zločinima u 20 bosanskih opština, za šta je Karadžić osuđen prvostepeno, sudija je naveo da Karadžić nije dokazao da je sudsko veće donelo pogrešne zaključke u svojoj presudi.\n- Optuženi jednostavno navodi svoja neslaganja sa sudskim većem u svojoj žalbi - rekao je Joensen.\nŽalbeno veće Mehanizma je utvrdilo da su činjenice pogrešno utvrđene u dva incidenta, pa je Karadžić oslobođen optužbi, ali za sve ostale zločine u 20 opština nije dokazao da su mu prava povređena.\nKriv za masakr na pijaci Markale\nGovoreći o optužnici koja ga tereti za terorisanje civilnog stanovništva Sarajeva, sudija Joensen je rekao da Karadžić nije uspeo da dokaže da je sudsko veće pogrešilo jer ga je proglasilo krivim za masakr na pijaci Markale u Sarajevu - jedan od najgorih zločina u Sarajevu.\nTakođe, sudija je naveo da žalba odbrane nije dokazala da je sudsko veće pogrešilo jer je Karadžića proglasilo krivim za učešće u udruženom zločinačkom poduhvatu za terorisanje stanovništva Sarajeva.\n- Karadžićeva odbrana nije uspela da dokaže da on nije kriv za masakr u Sarajevu, na Markalama, kao ni za terorisanje stanovnika Sarajeva dugotrajnim granatiranjem i snajperisanjem tokom višegodišnje opsade glavnog grada BiH - rečeno tokom izricanja presude.\nSudsko veće je zaključilo i da su naređenja koja je Karadžić dao, navodeći da civili ne bi trebalo da budu napadnuti, davani u vreme koje je bilo politički korisno za njega, kada je pregovarao ili kada je bio pod pritiskom međunarodne zajednice - pročitao je predsedavajući.\nKriv za Srebrenicu\nTakođe, sudija je rekao da žalba nije dokazala da je sudsko veće pogrešilo kada je zaključilo da je Karadžićevo potpisivanje "Direktive 7" ključna u stvaranju uslova u kojima su mnogi ljudi izgubili živote.\nGovoreći o Karadžićevom učešću u udruženom zločinačkom poduhvatu odgovornom za ubistva u Srebrenici, sudija Joensen je rekao da, s obzirom da je Karadžić bio u stalnom kontaktu sa ljudima na terenu, nije bilo greške u zaključcima da je on kriv.\nTakođe, nije imao nameru da počini genocid, kao i da nije, kao vođa bosanskih Srba, kažnjavao one koji su činili zločine, dodao je sudija.\n- Karadžićevi navodi da je on proglašen odgovornim za to samo zato što je bio predsednik su neuverljivi - naveo je sudija Joesen.\n- Žalbeno veće je utvrdilo da Karadžić nije uspeo da osporiti zaključke prvostepene presude o njegovoj nameri da počini genocid - rekao je sudija.\nZnao za zločine u Kravicama\nTakođe, navedeno je da Karadžić nije pokazao da postoji greška u delu prvostepene presude koja se odnosi na nameru da se počini genocid u Srebrenici. Veće je konstatovalo da je znao za zločine u Kravici, kao i da je morao da zna i za druga ubijanja.\nTakođe, navedeno je i da Karadžić nije uspeo da dokaže da je sudsko veće pogriješilo kada je zaključilo da je kao glavni komandant oružanih snaga bosanskih Srba trebao da istraži i kazni počinioce zločina.\nNije kriv za genocid u sedam opština\nŽalbeno veće Mehanizma u Hagu potvrdilo je raniju presudu da Radovan Karadžić nije kriv za genocid nad muslimanskim stanovništvom u sedam opština BiH u periodu od 1992. do 1995. Zaključak suda je da nije bilo genocida na teritoriji opština Bratunac, Prijedor, Vlasenica, Zvornik, Sanski Most, Foča i Ključ, ali da jesu počinjeni drugi ratni zločini u tim optinama koji su bili koordinirani iz vrha Republike Srpske.\nKriv za uzimanje talaca iz redova UN\nGovoreći o osudi za uzimanje pripadnika UNPROFOR-a 1995. godine i to kao talaca, sudija Joensen je rekao da Karadžić nije uspeo da dokaže da je osoblje UN-a zakonito privedeno.\n- Veće podseća na apsolutnu zabranu uzimanja osoblja UN-a kao talaca - dodao je sudija.\nGovoreći o prvostepenoj presudi da Karadžić nije kriv za genocid 1992. godine, Žalbeno veće je kazalo da tužilaštvo nije dokazalo da ovaj deo presude nije adekvatno objašnjen.\nVeće je izjavilo da nije uvjereno da se genocidna namera Karadžića može zaključiti iz njegovih veza s ljudima na terenu. Međutim, ostatak presude iz 2016. je potvrđen.\nNepravično suđenje - odbačena žalba\nŽalbeno veće odbacilo je žalbu odbrane Radovana Karadžića da je suđenje bilo nepravično.\nZamenik višeg tužioca u Odeljenju za visokotehnološki kriminal Saša Radulović izjavio je sinoć da je u toku pretkrivični postupak i da tužilaštvo intezivno radi na otkrivanju činjenica povodom pretnji koje su putem društvene Internet mreže "Fejsbuk" upućene predsedniku Srbije Borisu Tadiću.


Cipras poklonio Ban Ki Munu prsluk za spasavanje\n18. juni/lipanj, 2016.\nBan Ki Mun i Aleksis Cipras, 18. jun 2016.\nGrčki premijer Aleksis Cipras poklonio je u subotu u Atini generalnom sekretaru UN-a Ban Ki Munu prsluk za spasavanje kao simbol prelaska migranata preko Egejskog mora.\n"To je simboličan poklon, sredstvo koje je spasilo živote hiljada izbeglica pristiglih na grčka ostrva preko Egejskog mora", rekao je Cipras prilikom uručivanja prsluka Ban Ki Munu, koji boravi u poseti Atini.\nOn će danas po podne posetiti i grčko ostrvo Lezbos u Egejskom moru, gde će obići izbeglički kamp u kojem je smešteno oko 3.400 ljudi pristiglih u Grčku posle 20. marta, kada je stupio na snagu sporazum EU i Turske.\nTim sporazumom smanjen je broj migranata koji su sa turskih obala prešli na grčka ostrva.\nBan Ki Mun takođe je pohvalio grčki narod i vladu zbog "solidarnosti i gostoljubivosti prema izbeglicama" i dodao da veoma žali za onima koji su se udavili u Sredozemnom moru.\nPrema podacima Međunarodne organizacije za migracije, od januara do maja ove godine oko 2.510 ljudi udavilo se pri pokušaju prelaska Sredozemnog mora, dok je u istom periodu prošle godine život izgubilo 1.855 osoba.


FIFA uvodi algoritam za procenu vrednosti igrača - Novagaszeta.rs\nFIFA uvodi algoritam za procenu vrednosti igrača\n2018-09-15 Novagazeta\tComment(0)\nPlanira se ograničenje visine transfera igrača, porez na luksuz, ograničenje procenata koje dobijaju agenti i još nekoliko novina, javlja Rojters. Tim povodom je pokrenula posebno odeljenje kojim će predsedavati prvi čovek FIFA Đani Infantino, da bi se procenuo trenutni sistem i predložile promene.\nFudbal je u poslednje dve godine doživeo pravi transfer „bum“ jer su cene igrača abnormalno skočile i FIFA veruje da ovakva praksa može da vodi eksploataciji igrača.\n„Transfer sistem se pretvorio u spekulativno tržište. To nije fer prema fudbalskim klubovima ili ligama koje su osnov za profesionalni sport“, navodi se u izveštaju FIFA u koji Rojters tvrdi da je imao uvid.\nCene igrača će se umesto toga obračunavati po matematičkom algoritmu koji je za potrebe FIFA razvila Fudbalska istraživačka opservatorija (CIES). Ovo samo po sebi zvuči kao problem jer se vrednost igrača teško može svesti na matematiku, pošto poštoji i faktor subjektivne vrednosti u očima publike.\nFIFA takođe planira da uvede porez na luksuz kojim bi ograničila visinu transfera i novac bi bio usmeren ka „fondu za solidarnost“. Rojters navodi da se sličan koncept primenjuje u MLB, američkoj bejzbol ligi gde se porez na luksuz raspoređuje ravnomerno drugim timovima.\nOno što u slučaju fudbala još nije jasno, jeste kako će FIFA to primeniti i da li će to biti pokušaj da se ograniči visina pojedinačinih transfera ili trošenja celokupnog tima. U budućnosti bi takođe mogao da bude i ograničen broj pozajmljenih igrača na 6-8, ali i ograničenje zbog kog menadžeri verovatno neće biti zadovoljni.\nFIFA: Bez dokaza o dopingu ruskih fudbalera\nFIFA izrazila zadovoljstvo VAR tehnologijom\n„Svet se nalazi na ivici nove recesije“\nMađarska pobijedila Srbiju


Jeremić: Desio se državni udar, Vučić da odblokira parlament | N1 Srbija\n02.03.2017. |13.33 >19.05 |\nZa razliku od lažnih držanih udara o kojima se ranije govorilo, ove nedelje se dogodio pravi državni udar, kazao je misleći na suspendovanje rada Narodne skupštine.\nJovanović: Rešite pitanja notara i prikupljanja potpisa\nZahtevamo od Aleksandra Vučića da odblokira rad Skupštine, da podnese ostavku na mesto premijera, ukoliko se kandiduje za predsednika Srbije i da omogući fer izbore, naneo je.\nUkoliko Vučić pozitivno ne odgovori na naše zahteve, preduzećemo zajedničke korake u odbrani ustavnog poretka, rekao je Jeremić.\n"Nadam se da nećemo biti u prilici da pozivamo narod"\nPozivam vlast da vrati institucije tamo gde im je mesto, nadam se da nećemo biti u situaciji da pozivamo građane da nam pomognu , rekao je budući predsednički kandidat Saša Janković.\nAleksandar Vučić je izgubio izbore, nije se opredelio da se u demokratskoj borbi nadmeće sa opozicionim kandidatima, rekao je Janković.\nParlament mora da radi redovno, izbori moraju da budu regularni, onaj ko ih čini neregularnim, ruši Srbiju, naveo je.\nAko je neko bio prozivan da podnese ostavku na svoju funkciju, to sam bio ja, minimum minimuma to treba da uradi i Vučić.\nObradović: Okupljeni oko istih ciljeva\nBoško Obradović je rekao da svi danas okupljeni u holu imaju različite programe ali da su se okupili oko istog.\nŽelim da pozdravim sve one koji su sa nama i što zajedničkim snagama pokušavamo da zaustavimo uvođenje Srbije u diktaturu, rekao je.\nOn je naveo da svako ima različiti program, ali da su se okupili oko istih zahteva i da vlast svojim postupcima dovodi u pitanje demokratiju, slobodu, rad Skupštine i slobodu medija.\nRadulović: Vučić u paničnom strahu od gubitka izbora suspenduje institucije sistema\nLider SJB Saša Radulović ocenio je danas da je premijer Srbije Aleksandar Vučić juče suspendovao Skupštinu i uveo “svojevrsno vanredno stanje” što je neprihvatljivo.\nIzbori su raspisani iz straha od gubitka izbora kako bi skratio kampanju koja će trajati 30 dana, kaže Radulović dodajući da je za prikupljanje potpisa ostalo 10 dana.\n“Ozbiljni su problemi da zakažemo notare”, naglasio je on dodajući da Vučić pokušava da speči demokratske i fer izbore i da je suspendovao Skupštinu pravdajući se nestabilnošću\n“Vučić je u paničnom strahu od gubitka izbora i suspenduje insitucije sistema da ne izgubi izbori”, naglasio je lider DJB-a ističući da je “bez presedana” da Vučić predsedničku trku trči sa pozicije premijera.\n“Poziv mu je da podnese ostavku i raspiše vanredne parlamentarne izbore”, naglasio je Radulović.\nDJB večeras objavljulje kandidata\nPokret DJB je zakazao sednicu Skupštine za subotu, ali ona će se ipak održati večeras, kada će i odlučiti o kandidaturi iz te stranke. Obratićemo se u 19.30 na konferenciji za novinare, rekao je Saša Radulović.\nOn je pozvao sve građane da pomognu kandidatima da izađu na izbore, dajući svoje potpise.\nRekao je da je protivnik jedan, Aleksandar Vučić i da što više ljudi treba da izađe.\nGovoreći o tome što je Ministarstvo objavilo da je tek nešto iznad 600 izjava u redu, koje su podneli za registraciju stranke, rekao je da je to samo namera da na izbore ne izađu kao stranka. Jednostavnije administrativno bi nam bilo da izađemo kao stranka, suštinski nema razlike, naveo je. Ali je dodao da bi im to olakšalo dosta, kad bi imali svoj PIB, pa i dobijanje novca za kampanju, u skladu sa zakonom.\nOn je naveo da su advokati informisani o tome šta je to što je diskvalifikovalo izjave, i tvrdi da su u pitanju neadekvatno odvojeni brojevi ili nepravilno napisano nj...\nBojkot:Ne mogu da verujem da su ljudi tako zaboravni . Nikada do sada u predizbornoj kampanji skupština nje radila i nije nam smatalo, a sada što je odložena sednica Skupštine na mesec dana svi govore o nekoj blokadi parlamenta.\nskupstina ne radi od nove godine a i ovo odlaganje moze da bude i duze jer izbori i izborna kampanja zajedno traju skoro dva meseca, pa onda godisnji odmori pa tako sve do septembra ili oktobra. Da nije previse da placamo poslanike koji nista ne rade i ciji predsednik trazi misljenje onoga koji je po ustavu podredjen Skupstini da skupstina prekine sa radom zbog izbora. Trebalo bi samo izracunati koliko je skupstina radila za ovih pet godina jer cesti su bili izbori, pa izbor mandatara, pa dok stignu vladini zakoni zato je sa ovim dogovorom izmedju predsednika vlade kome to duznost nije i maje cija je duznost da skupstina radi je i previse.\nGradjanin: Vi bi da vlast osvajate nasiljem. E pa neće moći. Prošlo je vreme ulice i bagera. Sada se vlast u Srbiji osvaja na biračkim mestima.


Dodik: Ogromna količina oružja u FBiH | Info | Politika\n23. September, 11:35\nDodik: Ogromna količina oružja u FBiH 0 Podijeli Podijeli na facebook Podijeli na twitter Podijeli na viber Pošalji na mail\n28.02.2018. / 14:45\nU Federaciji postoji više od sto haubica kaže predsjednik RS.\nPredsjednik Republike Srpske Milorad Dodik izjavio je danas da je aktuelno Predsjedništvo BiH promijenilo odluku o uništavanju dijela naoružanja u Federaciji BiH (FBiH), tako da u ovom entitetu trenutno, između ostalog, postoji i više od sto haubica koje mogu u svako vrijeme da budu upotrijebljene.\n"Predsjedništvo BiH je 2015. godine promijenilo raniju donesenu odluku u vezi sa programom `Opremi i obuči` o uništavanju značajne količine naoružanja i vojne opreme u FBiH i novom odlukom izuzelo od uništenja dio naoružanja",rekao je Dodik novinarima u Istočnom Sarajevu.\nOn je istakao da su sve podvale koje se čine sa pričama o paravojsci i "strašnom naoružavanju" policije Republike Srpske u funkciji da se sakrije ogromna količina oružja koju posjeduje FBiH.\nPolicija u FBiH takođe kupuje oružje\n"Predstavnici Saveza za promjene, ojačavajući bosansku liniju i izdajnički se odnoseći prema Republici Srpskoj, donijeli su odluku da se ne uništi oružje iz programa `Opremi i obuči` u FBiH", naveo je Dodik.\n"Silajdžić je potpisao tu odluku. Kasnije je tadašnji ministar odbrane BiH Selmo Cikotić napravio izvršno rješenje i dao nalog da se sve uništi. Uništena je određena količina pušaka, a nije uništena nijedna haubica", istakao je Dodik.\n"To je jedna neodgovorna odluka i o tome treba da pričamo. Sada negdje u FBiH postoji sto i nešto haubica koje su spremne i mogu da budu upotrijebljene za `ne daj bože`", upozorio je predsjednik Republike Srpske.\noružje Federacija BiH


BDF tradicionalno u Sava Centru – LookerWeekly.com magazin\nSvečano otvaranje jednog od najboljih festivala umetničke igre u svetu Beogradskog festivala igre, tradicionalno se održava u dvorani Sava Centra. Ovoga puta, ono označava i peto po redu gostovanje kultnog Holandskog plesnog teatra u Beogradu.\nNDT 1 donosi dva komada u koreografiji Pola Lajtfuta i Sol Leon, ali i rad Gabrijele Karizo, umetnice koja predvodi belgijsku trupu Peeping Tom koju je beogradska publika takođe imala priliku da upozna. Francuski Le Figaro navodi da je “svega pet minuta ove predstave dovoljno da budemo sigurni da je Holandski plesni teatar jedno od sedam svetskih čuda pozorišne scene!” NDT 1 u Beogradu nastupa 19. marta, na kraju svoje evropske turneje.\nPredstava „Istočna senka“ u korografiji slavnog Jiržija Kilijana i produkciji njegove nove trupe, bila je najavljena kao jedan od najvažnijih događaja prethodnog festivala. Povreda glavne igračice je dovela do otkazivanja svih planiranih gostovanja, ali se Kilijan ipak pojavio pred beogradskom publikom u okviru specijalno osmišljene večeri, dok je komad inspirisan pričama Samjuela Beketa, ostao u planu za novo izdanje manifestacije. “Istočna senka” je intenzivno delo koje pokreće. U njemu igra, muzika i dekor, pletu dirljivo i nezaboravno pozorišno iskustvo…\nUkupno dva izvođenja ovog naslova, na programu su 23. i 24. marta. Kapacitet gledališta je samo 300 mesta, a ulaznice po pretprodajnoj ceni, rezervisane su za 100 najbržih gledalaca.\nDugo očekivana Forsajt kompanija iz Frankfurta, zakazala je međunarodnu premijeru komada “Primarna trilogija” u koreografi Jakopa Godanija, upravo na Beogradskom festivalu igre. Ovo je komad koji najavljuje novu epohu čuvene trupe, ali i prilika da se beogradska publika upozna sa atraktivnim stilom i posebnom plesnom estetikom koreografa za koga je scena sinonim beskrajnih mogućnosti. Trupa će nastupiti u Centru Sava 1. aprila, a u novosadskom Srpskom narodnom pozorištu, samo jedan dan kasnije.\nCene ulaznica za predstave 13. Beogradskog festivala igre, kreću se od 1.700 do 2.500 dinara.\nU četvratk, 5. decembra, u 19 sati, u Atrijum Narodne biblioteke Srbije održaće se predstavlјanje knjige “Balkan i Mediteran: Kulturni transfer i vizuelna kultura u srednjovekovno i rano moderno doba” prof. dr Jelene...\nFilm crnogorske rediteljke Marije Perović Grudi premijerno će biti prikazan u Kombank dvorani 5. februara u 20h. Karte su u prodaji putem sajta tickets.rs i na blagajni Kombank dvorane. Svečanoj premijeri prisustvovaće...\nVaše ime Vaše prezime vaš_email@primer.com


MUP KS: Policajci koji su uhapsili Nidžaru Ahmetašević počinili 'težu povredu dužnosti'\nNovinarka i aktivistica Nidžara Ahmetašević uhapšena je 6. marta u Sarajevu\nDva policajca Ministarstva unutrašnjih poslova Kantona Sarajevo (MUP KS) počinili su težu povredu službene dužnosti prilikom privođenja novinarke Nidžare Ahmetašević u martu 2021. godine, utvrđeno je nakon unutrašnje kontrole MUP-a KS.\nNovinarka i aktivistica Nidžara Ahmetašević uhapšena je 6. marta u Zagrebačkoj ulici u Sarajevu prilikom snimanja pripadnika policije KS koji su izdavali prekršajne naloge vozačima nepropisno parkiranih vozila.\nIz Uprave policije MUP-a KS tada je saopšteno da je Ahmetašević uhapšena "jer je narušavala javni red i mir" i "jer je odbijala da postupi po naređenju policije", zbog čega će protiv nje biti pokrenut prekršajni postupak.\nNovinarka Nidžara Ahmetašević nakon hapšenja: Godinama trpim torturu policije\nAdvokat Muhamed Čučak rekao je za Radio Slobodna Evropa (RSE) da je problem nastao jer je Ahmetašević htjela da snimi evidentiranje nepropisno parkiranih vozila i izdavanja prekršajnih naloga vlasnicima.\nIako joj je određeno zadržavanje od 24 sata, na slobodu je puštena iste večeri.\nProtiv dvojice policajaca koji su uhapsili Ahmetašević otvorena je unutrašnja istraga, a MUP je Nidžari Ahmetašević izdao prekršajni nalog u iznosu od 501 konvertibilne marke (oko 250 eura) za narušavanje javnog reda i mira.\nBrojne organizacije i javne ličnosti izrazile su protest zbog njenog privođenja, posebno zbog primjene sile i neprimjerenih riječi koje su joj upućivali pripadnici MUP-a KS.\nIzvještaj o provedenoj unutrašnjoj istrazi protiv dva policajca dostavljen je u dalju nadležnost disciplinskom tužiocu u Upravi policije MUP-a KS radi pokretanja disciplinskog postupka.\nAhmetašević je dugogodišnja novinarka koja se bavi pitanjem ratnih zločina i prava žrtava. Posljednjih godina je fokusirana na zaštitu prava ljudi u pokretu. Zbog konstantnih prijetnji koje dobija, od nedavno je pod zaštitom organizacije Front Line Defenders. Urednica je i regionalnog portala Kosovo 2.0.


Foto: Pexels | Sada postoji malver za iPhone koji radi čak i ako je telefon isključen\nN.N. 17.05.2022 14:18\nNovi tip zlonamjernog softvera koji su osmislili istraživači sa Tehničkog univerziteta u Darmštatu mogao bi da radi čak i kada je vaš telefon isključen.\nKako malver može da radi bez napajanja? Jednostavan odgovor je da su ovih dana uređaji rijetko potpuno "isključeni".\nIstraživanje je objašnjeno u kratkom videu ispod.\nEksploatacija koristi režim male potrošnje iPhone-a, koji je kompatibilan sa svakim iPhone-om od 2018. godine, počevši od iPhone-a Xr i Xs. Ovaj režim omogućava NFC, ultra-širokopojasnim i Bluetooth čipovima da crpe malo energije kada je telefon isključen.\nOd iOS 15, ovi čipovi mogu da rade neograničeno, omogućavajući važnim funkcijama, poput Find My Phone, da nastave da rade čak i kada je telefon ugašen.\nTo je očigledno zaista korisno ako ikada izgubite telefon, ali otvara vrata za novu vrstu zlonamjernog softvera koji može da radi sve dok vam se baterija potpuno, 100% ne isprazni.\nBluetooth čip ima sopstveni firmver koji može da radi odvojeno od glavnog procesora. Ovaj firmver je u centru studije; Prema istraživačima, potpuno je nesiguran, "nema zaštite od modifikacija" i "napadači bi mogli da pokrenu Bluetooth malver čak i nakon gašenja telefona".\nVrijedi napomenuti da eksploatacija koja je detaljno opisana u radu zahtjeva "jailbreak-ovan" iPhone, što značajno smanjuje šanse da će obični korisnici biti pogođeni ovim eksploatacijom. Istraživači su takođe podijelili svoja otkrića sa Apple-om, koji će vjerovatno pokušati da riješi ove probleme na budućim uređajima.\nIpak, primjer pokazuje da sa svakom zgodnom novom funkcijom postoji nova prilika za hakere da je iskoriste. Nije nezamislivo da hakeri pronađu načine da daljinski "jailbreak-uju" iPhone, kao što se desilo sa Pegasusom. Za svaku ranjivost koja je "rano" objelodanjena, postoje druge za koje ne saznamo dok ne bude prekasno.


Senator Wicker: Zvaničnicima SAD-a i Kongresu Sarajevo mora postati prioritet\nSenator Roger Wicker tokom posjete Sarajevu, 3. jula 2018.\nSAD i Evropska unija moraju jasno staviti do znanja da odvajanje ili novi entiteti u BiH ne dolaze u obzir, izjavio je američki senator Roger Wicker, predsjednik američkog Helsinškog komiteta na raspravi o bezbjednosti i saradnji u Evropi, održanoj u Senatu.\nSenator Wicker, republikanac iz Misisipija, dobar poznavalac prilika na Balkanu, koji je posjetio više puta, posljednji put jula ove godine, ukazao je na aktuelno stanje i predizbornu atmosferu u Bosni i Hercegovini.\n"SAD i naši evropski prijatelji moraju nepodijeljeno naglasiti, da je Dejton jedna apsolutna baza, na čijem osnovu se može dozvoliti dalji napredak. Separiranje ili novi entiteti moraju biti proglašeni nemogućim" poručio je američki senator.\nKao drugu preporuku, imajući u vidu aktuelnu situaciju u BIH, koju je potanko opisao čalnovima Kosmisije, Wicker predlaže da američki donosioci političkih odluka moraju podsjetiti svakoga u međunarodnoj zajednici, uključujuči i NATO, da se nijesu odrekli svojih ovlasti u BiH, već da su jednostavno odabrali da se povuku i iskazuju te ovlasti manje robusno.\n"Mi treba da tražimo sporazum kojim ćemo obnoviti volju da koristimo te ovlasti i da to radimo odlučno, ukoliko rastuće tenzije ukažu da je realno moguće da se izrode u novo nasilje" smatra američki zvaničnik.\nTakođe vjeruje da SAD i EU treba da usvoje politiku uvođenja sankcija pojedinačnim bosanskim zvaničnicima, koji su očigledno umiješani u korupciju i koji ignorišu parametre Dejtona, bosanske zakone u sudske odluke o njihovom radu.\nPodsjetio je da je Vašington to već uradio sa predsjednikom Republike Srpske Miloradom Dodikom ranije, i nedavno sa poslanikom u zastupničkom Domu parlamenta BiH Nikolom Špirićem. On međutim smatra da obim treba da se proširi na druge, i da i evropske prijestonice treba da se pridruže SAD u tome.\n"Visoki američki zvaničnici, kao i članovi Kongresa moraju Sarajevo staviti u priorite. Ja se nadam da će još naših članova posjetiti Bosnu i povećati našu vidljivost, demonstrirati nastavak naše posvećenosti i povećati naše razumijevanje situacije," preporučuje senator Wicker.\n"Bosna možda nije spremna da se priključi NATO-u, ali njihov Akcioni plan za članstvo treba aktivirati bez daljeg odlaganja. Čim se završe ovogodišnji izbori u Bosni, međunarodna zajednica mora ohrabriti brzo formiranje novog parlamenta i vlada na svim nivoima. Nakon toga treba da uslijede brze reforme radi eliminisanja diskriminišućih kriterijuma za određene funkcije u administraciji. Treba osigurati da organi reda i zakona efektivnije rade i budu na službi svim građanima, te okončati korupciju u zdravstvu i toliko drugih oblasti u dnevnom životu" kaže on.\nSenator Wicker je svoje izlaganje zaključio porukom da je jače angažovanje u intersu SAD, kako ekonomskom, tako i interesu nacionalne sigurnosti.\n"Naša zemlja ima kredit očuvanja Bosne nakon što je ta zemlja bila gotovo uništena agresijom, etničkim čišćenjem i genocidom. Hvala Bogu da je naša zemlja bila tu za Bosnu. Naši neprijatelji, najpoznatiji Rusija, ali ne jedini, ne bi ništa više željeli nego da vide da taj napor propadne na kraju, i da osiguraju da se posljedice toga osjete i na drugim mjestima širom svijeta" upozorava predsjednik Helsinške komisije američkog Senata, podsjetivši da ljudi u BiH, kao i drugi susjedi na Balkanu, iako su u Evropi, smatraju SAD svojim najpouzdanijim prijateljem.\n"Aktuelni trendovi u Bosni čine ovu zemlju jednom lakom tačkom ulaska za ekstremizam u Evropi, uključujući i islamistički ekstremizam. Ako budemo čekali da diskriminacija i etničke tenzije ponovo eksplodiraju, naše angažovanje će tada postati moralni imperativ sa znatno većom cijenom...Oni žele naše prisustvo i angažman, i imajući u vidu tragedije kroz koje su prošli, zaslužili su našu podršku i prijateljstvo" zaključio je senator Roger Wicker.\nPolitike podjela ne vode BiH u EU


Prema nezvaničnim informacijama, beogradska policija u saradnji sa Tužilaštvom za organizovani kriminal uhapsila je članove kriminalne grupe koja je na teritoriji Evrope dilovala narkotike od 2017. godine.\nU Beogradu je uhapšeno sedam dilera pod kontrolom Lemajića\n- Osumnjičeni su od 2017. godine do hapšenja napravili više ilegalnih laboratorija za proizvodnju marihuane na teritoriji Austrije i Češke, gde su proizvodili marihuanu koju su distribuirali širom Evrope - kaže izvor "Blica" upoznat sa istragom. Kako se sumnja, oni su uz pomoć "kurira" prevozili narkotike u vozilima sa specijalno izrađenim bunkerima. Takođe, sumnja se da su na taj način transportovali i kokain i heroin širom Evrope i organizovali uličnu prodaju heroina na teritoriji Beča u Austriji.\n- Prilikom hapšenja otkrivene su dve laboratorije za uzgajanje marihuane kojom su uhapšeni rukovodili. Te laboratorije nalaze se u Beogradu - objašnjava izvor "Blica" upoznat sa slučajem.\nUhapšena sedmorka - M. R. (42), V. N. (41), M. Č. (47), M. N. (39), M. M. (28), V. J. (47) i A. N. (43) - kako se sumnja, deo je organizovane kriminalne grupe čiji su članovi hapšeni od 2017. godine do danas na teritoriji Češke, Slovačke, Austrije i Srbije.\nMarihuana nađena u posedu pripadnika grupe\n- Sumnja se da je na čelu ove kriminalne grupe Nenad Lemajić, koji se 2003. godine dovodio u vezu sa zemunskim klanom. On je zbog trgovine marihuanom uhapšen u septembru prošle godine - kaže izvor "Blica" upoznat sa slučajem. Kako saznajemo, Lemajićevo ime spominjano je tokom akcije "Sablja".\n- On je uhapšen 2003. godine zajedno sa ostalim članovima tadašnjeg zemunskog klana. Njemu je tada određen pritvor zbog sumnje da se bavio kriminalnim radnjama - kaže izvor "Blica".\nInače, ovo hapšenje deo je akcije rada Zajedničkog istražnog tima policija i tužilaštava Srbije, Austrije, Češke i Slovačke do sada je uhapšeno više od 30 osoba, članova ove organizovane kriminalne grupe.\n- Otkrivene su ilegalne laboratorije za uzgajanje marihuane u veštačkim uslovima i zaplenjena je veća količina narkotika. Ukupno je zaplenjeno 105,6 kilograma marihuane, otkrivene su tri laboratorije sa 3.354 biljke kanabisa, 1,4 kilograma heroina, 3,5 kilograma kokaina, 12,5 kilograma paracetamola, 61.000 evra, kao i veća količina opreme - stoji u saopštenju MUP.\nLjubav između srpskog podzemlja i češke prestonice traje još od devedesetih godina. Prema pojedinim istraživanjima, najmanje šest poznatih balkanskih kriminalaca poslovalo je ili posluje u Pragu, a među njima je bio i Darko Šarić. Vođa kavačkog klana Slobodan Kašćelan nedavno je uhapšen u prestonici Češke, kao i svirepi plaćeni ubica Čaba Der. Ljubav se, naravno, bazira na tome što češki zakon dozvoljava strancima koji su vlasnici kompanija da steknu boravišni status u ovoj zemlji, a samim tim i u EU. Takođe, često su kupovali i češka dokumenta.\nVideo: Članovi opasne narko-bande "pali" u gaćama i na spavanju


Tramp podržao proteste u Iranu, ajatolah okrivio "neprijatelje" zemlje\nAmerički predsednik Donald Tramp ponovo je podržao proteste u Iranu, porukom na Tviteru da se “ljudi u toj zemlji konačno suprostavljaju brutalnom i korumpiranom iranskom režimu”.\nTakođe je kritikovao svog prethodnika Baraka Obamu što je dao novac Teheranu u okviru nuklearnog sporazuma, navodeći da njime finansiran terorizam i da je "završio u džepovima" iranskih zvaničnika.\nOglasila se i američka ambasadorka u Ujedinjenim nacijama, Niki Hejli koja je ocenila da međunarodna zajednica mora da odigra svoju ulogu kada je reč o događajima u Iranu i najavila da će Sjedinjene Države tražiti vanredno zasedanje Saveta bezbednosti UN.\n"Iranski narod plače za slobodom", naglasila je Hejli.\nGeneralni sekretar Ujedinjenih nacija Antonio Gutereš izrazio je "žaljenje" zbog krvoprolića u Iranu i dodao da UN očekuju da će se poštovati pravo iranskog naroda na mirno okupljanje.\nU međuvremenu, američki Stejt department pozvao je Iran da prestane da blokira društvene medije i dodao da građani u toj zemlji mogu da koriste virtuelne privatne mreže da zaobiđu cenzuru. Teheran je od protesta ograničio pojedine društvene medije kao što su Instagram i Telegram.\nNa kritike iz Amerike, iranski zvaničnici su odgovorili da je Trampu bolje da se pozabavi unutrašnjim problemima svoje zemlje, odnosno "svakodnevnim ubistvima desetina ljudi i milionima beskućnika i gladnih".\nDok se nastavljaju protesti širom Irana, tamošnji lideri iznose različite stavove o njihovim uzrocima. Vrhovni vođa Irana je za podsticanje demonstracija optužio neprijatelje Islamske republike, među kojima su izdvojene Sjedinjene Države, Britanija i Saudijska Arabija.\n“Poslednjih dana neprijatelji Irana na različite načine, uključujući novac, oružje, politički i obaveštajni aparat stvaraju probleme Islamskoj republici”, rekao je ajatolah Ali Hamnei u televizijskoj izjavi. Hamnei je rekao da će se obratiti naciji kada “dođe vreme za to”.\nDrugi zvaničnici su pak pokušali da umanje navodnu ulogu stranih sila, a predsednik Hasan Rohani je identifikovao lošu ekonomsku situaciju, uglavnom nezaposlenost, kao povod za proteste u kojima je do sada poginulo najamanje 20 osoba.\nRohani je rekao u ponedeljak i da će bezbednosne snage “odgovoriti na pobunu i kršenje zakona”.\n“Vlada će pokazati nultu toleranciju za one koji nanose štetu javnoj imovini, krše javni red i mir i prave nemire u društvu”, rekao je Rohani.\nHiljade demonstranata su uhapšene od početka protesta koji su prvo organizovani u Mašhadu, a onda se proširili na ostatak zemlje. Ljudi protestuju zbog ekonomskih teškoća, velike nezaposlenosti I skoka cene hrane.\nU govoru pred parlamenarnim liderima Rohani je kritikovao SAD, Izrael i Saudijsku Arabiju za navodno izazivanje nemira u Iranu.\n“Nisu mogli da podnesu naš napredak i politički uspeh u borbi protiv SAD i cionističkog režima”, rekao je Rohani.\nTurski ministar spoljnih poslova Mevlut Čavušoglu nada se da će strana intervencija moći da bude izbegnuta, ali da je zabrinuta zbog broja žrtava. Izrealski premijer Benjamin Netanjahu je demonstrante nazvao “hrabrim” I “herojskim” I poželeo im “uspeh u borbi za slobodu”. Britanski šef diplomatije Boris Džonson kaže da njegova vlada žali zbog gubitka života tokom demonstracija, I pozvao je sve strane da se uzdrže od nasilja.\nHasan Rohani je minimizovao proteste rekavši da “to nije ništa”.\n“Naša nacija će se izboriti sa manjinom koja uzvikuje parole protiv zakona, vređa svetinju i vrednost revolucije. Ljudi imaju slobodu da izraze kritiku, pa i da protestuju. Ali kritikovanje se razlikuje od nasilja I uništavanja javne imovine”, rekao je Rohani.\nTrampova administracija je saopštila da je “veoma zabrinuta” zbog toga što je Teheran zabranio Irancima da komuniciraju preko društvenih mreža. Iran je blokirao pristup aplikaciji Telegram i Instagramu, preko kojih su Iranci komunicirali o protestima, najvećim od 2009.


Biznis.ba - Evropska unija želi smanjiti ovisnost o ruskom gasu\nEvropska unija želi smanjiti ovisnost o ruskom gasu\nCilj tog sporazuma je smanjenje zavisnosti EU od ruskog gasa.\n"To je prvi put da je EU predložila neki energetski sporazum za sve članice", navedeno je u saopštenju Evropske komisije.\nOčekuje se da će pregovori, koje će predvoditi Komisija u ime svih 27 članica EU, početi u septembru , izjavio je poljski ministar za evropska pitanja Mikolaj Dovgjelevič.\nKomesar EU za energetiku Ginter Otinger je nazvao taj sporazum "kamenom temeljcem" na putu za osiguranje pouzdanih isporuka za cijeli 27-očlani blok preko takozvanog "Južnog koridora" koji pokriva basen Kaspijskog mora i Bliski istok.\nTo je takođe prvi korak u novim nastojanjima EU da izgradi "koordinisanu i zajedničku spoljnu energetsku strategiju", prenijela je agencija AFP.\nU EU ima pola milijarde potrošača i oko 20 miliona kompanija koji su poslednjih godina bili usred zime teško pogođeni zbog obustavljanja isporuka gasa ruskog "Gasproma" usjled nesporazuma s Ukrajinom oko tranzita.\nEU uvozi 60 odsto svojih potreba u gasu i 80 odsto potreba u nafti.


Slogan "Da si Biomed 4 pila, u autobusu bi bila" može da bude vaš za 250.000 evra: Prodaje se firma koja je bila simbol devedesetih | Telegraf - Najnovije vesti\n22. avgust 2018 | 07:28\nFirma Biomed osnovana je 1985, a prošle godine je zabeležila gubitak u poslovanju od 430.000 dinara\nNavikli smo da na sajtovima za prodaju polovne robe viđamo tehniku, alat, knjige i automobile, ali svi su se zapanjili kada su na jednom takvom portalu videli da je na prodaju stavljena čitava firma i to, ni manje, ni više, simbol devedesetih, kompanija Biomed.\nSvi se sećamo čuvenog slogana "Da si Biomed 4 pila, u autobusu bi bila" i reklame u kojoj žena punijeg stasa ostaje van busa dok joj mršavica očitava reklamnu bukvicu.\nNekada čuvena fima Biomed, danas je stavljena na doboš, a onaj ko želi da postane vlasnik recepata za magične preparate na bazi meda koji pomažu kod manjka kilograma, viška kilograma i kod zavisnosti od pušenja, trebalo bi da iskeširaju 250.000 evra.\nNa prodaju kompanija Biomed, Printskrin: Kupujem prodajem\nOglas je osvanuo na sajtu "Kupujem prodajem", a u tekstu stoji da se prodaje fabrika u Zaklopači od 800 metara kvadratnih koja se prostire na 2 hektara zemlje.\nKupac dobija kompletnu opremu za pakovanje meda i preparata na bazi meda kao i recepture za preparate.\nU oglasu se navodi da Biomed poseduje sve verifikacije za izvoz u Evropu, Rusiju i Ameriku, kao ni sopstveni bunar na dubini od 160 metara.\nOglas prati i osam fotografija objekata na kojima može da se vidi i fabrička oprema. Vlasnici tvrde da su recepture nastale još davne 1833. godine i da ih je prikupio pradeda Novaka Pečka, generalnog direktora kompanije.\nZanimljivo je da je devedesetih godina, kada su počeli da se pojavljuju mobilni telefoni, ova kompanija je na tržište izbacila preparat za smanjenje zračenja mobilnih telefona.\nFirma Biomed osnovana je 1985, a prošle godine je zabeležila gubitak u poslovanju od 430.000 dinara.\nVideo: Savić: Malo sam debeo a i zaboravio sam da plivam\nTagovi: Biomed, Kompanija, Kupujem Prodajem, prodaja


Home / Lokalna samouprava / Slobodna zona na konferenciji u Parizu\nSlobodna zona na konferenciji u Parizu\nOrganizacija za ekonomsku saradnju i razvoj OECD (www.oecd.org) je 19. i 20. aprila u Parizu organizovala međunarodnu konferenciju “Podsticanje investicija za konkurentnost u jugoističnoj Evropi” koja se odnosi na instrumente i mere koje postoje u slobodnim zonama jugoistočne Evrope. Konferenciji je prisustvovao i direktor Slobodne zone Dragan Kostić.\nTom prilikom predstavljena je i Studija “Specijalne ekonomske zone kao alat investicione politike na zapadnom Balkanu” koja daje potpuni prikaz stanja, zaključke i predloge za dalje korake u primeni koncepta zona. U okviru istraživanja koje je u cilju pripreme studije sprovela OECD, tokom marta 2016. godine učestvovala je i Slobodna zona Pirot.\nSrbiju je na ovom skupu predstavljala Ministarka za državnu upravu i lokalnu samoupravu Ana Brnabić. Konferenciji je prisustvovao i Dr Dragan Kostić koji je učestvovao na panelu “Specijalne ekonomske zone: industrijske laboratorije ili enklave” i u radu okruglog stola sa temom “Investiciona politika: alat za privlačenje investicija”.


Donirana računarska oprema JU MSŠ u Kalesiji – FINra\nPosted on 6. Decembra 2017. 6. Decembra 2017. by FINra\nVisoka škola za finansije i računovodstvo FINra, Disti d.o.o Sarajevo i Spin d.o.o Tuzla su donirali računarsku opremu i računovodstvene programe za realizaciju nastavnih aktivnosti učenika JU MSŠ Kalesija.\n“Visoka škola FINra, Disti i Spin kao društveno odgovorne firme su danas uručile donaciju JU Mješovitoj srednjoj školi u Kalesiji. Oprema će se koristiti za praktičnu obuku iz predmeta Knjigovodstvo i Praktično osposobljavanje učenika Ekonomske škole. Učenici će moći pored teorijskih od sada da stiču i praktična znanja i vještine rada na aplikativnim računovodstvenim programima koje koriste poznate firme u Bosni i Hercegovini. Na ovaj način će se unaprijediti kvaliteta praktične nastave, što će za rezultat imati povećanje nivoa znanja koje je prepoznatljivo na tržištu rada. Praktičnom obukom na ovim programima učenici će već nakon završetka srednje škole imati praktična znanja koja se traže u ekonomskoj struci na tržištu rada. Osim učenika Ekonomske škole, na računarima će se raditi i informatička obuka za učenike ostalih srednjih škola koje djeluju u okviru Mješovite srednje škole Kalesija.”\n“Izuzetno nam je zadovoljstvo pružiti učenicima praktično znanje i vještine rada u softverskim programima koje naša kuća izrađuje i koji koriste vodeće kompanije sa područja cijele BiH. Radi se o potpuno istom aplikativnom softveru, o istoj platformi na kojem rade i sva preduzeća koja koriste naše usluge. Sa softverskim programima koje smo donirali obuhvataju programe za finansijsko, materijalno i robno knjigovodstvo, te PDV evidencije i plaće”, izjavila je Zikreta Smajlović, direktorica SPIN d.o.o.\n“Zahvalni smo što smo dobili donaciju i podršku od tri vodeće kuće iz oblasti edukacija, izrade softvera i IT sektora. Ova donacija je od vitalnog značaja za našu školu i uveliko će nam olakšati izvođenje nastave. Sigurni smo da će ova donacija poboljšati i unaprijediti kvalitet naše nastave i da ćemo kao rezultat svega imati učenike koji će biti spremniji za tržište rada. Nadamo se da ćemo i dalje nastaviti našu dobru saradnju.” rekao je Bego Hadžić, direktor JU Mješovite srednje škole Kalesija.\nVisoka škola je već donirala računarsku opremu i računovodstvene programe Ekonomsko-trgovinskoj školi u Tuzli, Mješovitoj srednjoj ekonomsko-hemijskoj školi u Lukavcu, te Mješovitoj srednjoj školi u Banovićima.


Rusija neće stajati po strani ako situacija u Donbasu počne da poprima znake genocida\nOko 470 hiljada stanovnika Donbasa dobilo ruski pasoš\nRusija neće stajati po strani ako situacija u Donbasu počne da poprima znake genocida, rekao je Dmitrij Kozak, zamenik šefa predsedničke administracije, u intervjuu za francusko izdanje "Politique Internationale", a tekst je objavljen na internet stranici ruske ambasade u Francuskoj, prenose RIA Novosti.\nKozak je primetio da u Ukrajini i dalje deluju izuzetno radikalne političke grupe koje su spremne za takve akcije.\n"Kao što smo nedavno videli, ukrajinska država danas ne može da se odupre akcijama ovih grupa. Ako u zoni sukoba oni koji danas otvoreno organizuju nacionalističke vojne akcije na ulicama Kijeva, budu divljali, to će postati tragedija. Očigledno je da na to neće ostati ravnodušna ne samo Rusija, nego i čitava svetska zajednica“.\nTakođe je istakao da se, prema rečima kolega koji su učestvovali u pregovorima o Donbasu u vreme prethodnog predsednika Ukrajine Petra Porošenka, pristupi administracije Vladimira Zelenskog se ne razlikuju od prethodne, te da su u nekim aspektima postali još gori.\nPrema rečima Kozaka, Porošenkov tim nije bio toliko kontroverzan, dok tim Zelenskog puca sebi u nogu, uspevajući da redovno saopštava da se pridržava Minskih sporazuma, a takođe da su "Minski sporazum omča oko vrata Ukrajine i da ometaju rešavanje sukoba".\nKozak je podsetio i na izjavu Zelenskog da su „dogovori neophodni ne za rešavanje sukoba, već samo za održavanje sankcija protiv Rusije“.\nKozak se osvrnuo i na izdavanje ruskih pasoša stanovnicima Donbasa.\nOdluka Ruske Federacije o izdavanju pasoša stanovnicima DNR-a i LNR-a ne može se smatrati instrumentom ili znacima naknadnog uključivanja samoproglašenih republika u Rusiju, rekao je Kozak.\nPojasnio je da je oko 470 hiljada stanovnika Donbasa dobilo ruski pasoš.\n„Odluka o pojednostavljenoj proceduri za izdavanje pasoša doneta je isključivo kao humanitarna mera nakon što je uvedena blokada Donbasa i njegovi stanovnici su pogođeni građanskim pravima“, dodao je Kozak.\nDodao je i da Ruska Federacija pruža DNR-u i LNR-u humanitarnu i ekonomsku pomoć, a ne vojnu.\n"Ruska Federacija pruža ekonomsku i humanitarnu podršku stanovnicima Donbasa. To čini otvoreno, ne skrivajući ništa. U uslovima totalne ekonomske blokade Donbasa od strane Ukrajine, bez ruske podrške, stanovnici ovih teritorija bili bi lišeni osnovnih sredstava za život za život. Neizbežnost humanitarne katastrofe bila je očigledna“, rekao je Kozak.


Ostale vesti, 31.03.2011, 09:39 AM\nInternet Explorer 9 je energetski najekonomičniji browser, tvrde u kompaniji Microsoft.\nBrowser koji je Microsoft lansirao 14. marta je, prošavši šest testova sa različitim scenarijima potrošnje energije, nadmašio konkurentske browser-e - Safari, Chrome, Firefox i Opera.\nU postu objavljenom na kompanijskom blogu, tri direktora kompanije Microsoft prezentovali su rezultate ovih testova, koji pokazuju da laptop sa OS Windows 7 i oznakom na bateriji 56W/h (baterija obezbeđuje energiju od 56 W po satu) može da radi 3 sata i 45 minuta.\nNajbliži ovom rezultatu bio je Firefox 4, koji je u istim uslovima ostvario skor od 3 sata i 35 minuta, dakle, samo 10 minuta manje nego Microsoft-ov pulen.\nOstali browser-i se nisu proslavili na ovim testovima.\nChrome 10 je tako potrošio bateriju za 2 sata i 56 minuta, Safari 5 za 2 sata i 55 minuta a Opera 11 za 2 sata i 43 minuta, čak 62 minuta pre prvoplasiranaog IE9.\nU Microsoft-u naglašavaju važnost uštede energije zbog postojećeg trenda mobilnog računarstva i sve šire primene HTML5 veb standarda, pozivajući proizvođače ostalih browser-a da slede standarde koje postavlja IE9 kada je reč o energetski efikasnijem vebu.\nIz kompanije su se osvrnuli i na konkurentske kompanije, Google i naročito na Operu, zbog velikog energertskog apetita njhovih pregledača, ističući da Chrome naročito podstiče CPU i GPU (procesor grafičke kartice) na potrošnju energije, kao i da Opera troši 5% više energije u neaktivnom stanju nego drugi browser-i.\nIz Opere su odgovorili da testove nije sprovela treća, nezavisna strana, već zainteresovani proizvođač braneći loše rezultate browser-a njegovim performansama. Oni su najavili poboljšanje svog browser-a u pravcu uštede energije na kome se već uveliko radi.\nU kompaniji Google takođe najvljuju da će promene u energetskoj efikasnosti biti ubrzo uočljive i kod njihovog browser-a.\nSud u Moskvi kaznio je Google sa 7,2 milijarde rubalja (98 miliona dolara) zbog toga što, kako je navedeno u obrazloženju presude, ponovo nije uklon... Dalje\nVlada SAD sankcionisala je četiri kompanije koje razvijaju i prodaju špijunski softver i druge hakerske alate koje koriste hakerske grupe koje sponz... Dalje\nYahoo je poslednja u nizu američkih tehnoloških kompanija koja se zbog strožih propisa povlači iz Kine. Kompanija je saopštila da je do ove odluk... Dalje


Predstavnici 22 austrijska preduzeća u Beogradu - Srbija zanimljiva investitorima\nPredstavnici 22 austrijska preduzeća, koja ispituju mogućnost saradnje i ulaganja‚ borave u Beogradu. O poslovnoj klimi, mogućnostima za ulaganje i projektima, za Infobiz je govorio Valter Ruk, predsednik privredne komore Beča.\nRuk je rekao da je Srbija veoma zanimljivo tržište za austrijske ulagače.\n- Imamo mnogobrojne sličnosti, geografske, istorijske i kulturne, kao i dobre odnose, što je i osnova za dobro poslovanje. S druge strane, Srbija je uspela da izađe iz recesije. Rast od 2,5% ove godine, kao i prognoza rasta od skoro 3% u 2017, znatno je veći procenat nego u drugim zemljama centralne Evrope. To je važan faktor pri donošenju odluke o ulaganju. Treće, Srbija je na putu ka EU i postoji niz programa koji su inicirani, sklopljen je aranžman sa MMF-om, sredstva EU su na raspolaganju za investiranje - objašnjava Ruk.\nNa pitanje koje oblasti imaju najveći potencijal za austrijske investicije, on kaže da je u Srbiji već prisutan finansijski i sektor osiguranja iz Austrije. Ruk misli i da oblasti, kao što su zaštita životne sredine, izgradnja energetskih postrojenja i stambenih zgrada uz korišćenje zelene tehnologije, imaju najveći potencijal.\nRuk napominje i da će tokom ove posete 22 austrijska privrednika biti potpisani neki konkretni ugovori o saradnji, poput ugovora između firme Elsner i Rcore d.o.o, koje trguju proizvodima od metala, kao i firme Frekvente u oblasti bezbednosti u avio saobraćaju, koja već sarađuje sa našom kontrolom leta.


Na račun Srebrenice ove sedmice liježe 500.000 KM za infrastrukturu - Akta.ba\n23.10.2018. 10:17 / Izvor: SRNA\nSredstva od 500.000 KM za infrastrukturne projekte u Srebrenici biće operativna čim Ministarstvo spoljne trgovine i ekonomskih odnosa BiH odobri fakturu za plaćanje u skladu sa odlukom Savjeta ministara od 4. septembra, izjavila je Srni šef Odsjeka za poslove informisanja, protokola i prevođenja Ministarstva finansija i trezora Nataša Krsman.\nKrsmanova je dodala da je izvršen unos u trezorski sistem.\n"Ministarstvo finansija i trezora BiH nije dobilo urgenciju iz Ministarstva spoljne trgovine i ekonomskih odnosa nego je 10. oktobra zaprimilo dopunu zahtjeva za otvaranje programa posebne namjene, čime se stvaraju i tehnički uslovi da se kroz trezorski sistem izvrši unos i odobravanje 500.000 KM za projekte u Srebrenici", rekla je Krsmanova.\nOna je naglasila da je Ministarstvo finansija i trezora, uporedo sa otvaranjem programa posebne namjene, tražilo da im se dostavi potpisana odluka Savjeta ministara kojom se odobravaju ova sredstva, jer je to uslov za isplatu novca.\nMinistar spoljne trgovine i ekonomskih odnosa BiH Mirko Šarović izjavio je juče Srni da od Ministarstva finansija i trezora BiH očekuje da prebaci 500.000 KM za realizaciju infrastrukturnih projekata u Srebrenici.\n"Sve je završeno, čekamo da nam Ministarstvo finansija i trezora BiH prebaci novac i urgirali smo da nam to učine", rekao je Šarović.\nPrema nezvaničnim saznanjima Srne, predsjedavajući Savjeta ministara Denis Zvizdić je odluku za Srebrenicu potpisao polovinom prošle sedmice i urgencija je trebala biti upućena njemu.\nMinistarstvo finansija i trezora tražilo je da im se dostavi potpisana odluka kako bi isplatili novac.\nPrema istom izvoru, ove sedmice novac bi mogao biti na računu opštine Srebrenica.\nNačelnik opštine Srebrenica Mladen Grujičić izjavio je 17. oktobra da nije imao nikakvu zvaničnu komunikaciju sa bilo kim iz ove institucije u vezi sa pola miliona KM za realizaciju infrastrukturnih projekata.\nSavjet ministara donio je 4. septembra odluke o izdvajanju sredstava iz klirinškog duga Rusije, između ostalog, za potrebe zaštite izvorišta vode u Istočnoj Ilidži i infrastrukturne projekte u Srebrenici.\nOpštini Srebrenica je odobreno 500.000 KM za prioritetne infrastrukturne projekte utvrđene jednoglasnom odlukom Skupštine opštine.


Za vjerske zajednice u Zenici izdvojeno 67.000 KM | zenicainfo.ba\nNaslovnica Aktuelno Za vjerske zajednice u Zenici izdvojeno 67.000 KM\nZa vjerske zajednice u Zenici izdvojeno 67.000 KM\nGrad Zenica je u toku 2018. godine za realizaciju aktivnosti vjerskih zajednica na području grada izdvojio sredstva u iznosu od 67.000 KM.\nZa realizaciju programa Medžlisa islamske zajednice Zenica izdvojeno je 38.000 KM, od čega za pomoć u obnovi vjerske infrastrukture u džematima 24.000 KM, ramazanske i bajramske aktivnosti 12.000 KM te podršku za učešće na manifestaciji Ajvatovica 2.000 KM.\nZa aktivnosti Katoličke vjerske zajednice izdvojeno je 19.000 KM od čega 15.000 KM za pomoć u infrastrukturnim projektima na vjerskim objektima dok je ostatak izdvojen za obilježavanje vjerskih praznika.\nPravoslavna crkvena zajednica je u toku 2018. godine dobila pomoć za aktivnosti obilježavanja vjerskih praznika i vjerskih manifestacija u iznosu od 6.000 KM.\nPored navedenog podržane su i aktivnosti Odbora za međureligijsku saradnju Zenica u iznosu od 4.000 KM, za realizaciju koncerta duhovne muzike te podršku u realizaciji programskih i projektnih aktivnosti saradnje za međunarodnim organizacijama.\nU Budžetu za 2019. godinu opredjeljena su sredstva u iznosu od 70.000 KM za podršku aktivnosti vjerskih zajednica koje djeluju na području grada Zenica.\nPrethodni članakPredsjedništvo UO SSSBiH utvrdilo prijedlog Općeg kolektivnog ugovora za FBiH\nNaredni članakBudite dio video spota za novu pjesmu Gorana Karana\nArcelorMittal uspješno pokrenuo remontovanu visoku peć\nPrijateljska utakmica ženskih nogometnih reprezentacija BiH i Poljske


Kristijan Pulišić – Navijaci Srbija\nHome > Posts tagged "Kristijan Pulišić"\nTag: Kristijan Pulišić\nPoluvreme atmoskog fudbala – nalik onom iz revanš susreta između PSŽ-a i Bajerna – zatim identičan interval šaha dvojice trenera i na kraju dokaz da je Karim Benzema aposlutni lider ovog tima Reala, bez koga bi se četa Zinedina Zidana ove večeri udavila u madridskoj kiši i talentu i\nNije dugo trebalo Čelsiju da se vrati na četvrto mesto Premijer lige. Posle prve ovogodišnje pobede Liverpula na Enfildu u domaćem prvenstvu, Plavci su odgovorili za svega deset minuta komšijskog derbija sa Kristal Palasom.Kai Haverc u 8, pa Kristijan Pulišić u 10. minutu doneli su gostima lepu prednost, koju\nKingsli Koman ima 24 godine, a već 23 trofeja u svojim vitrinama. Ne iz juniorskih dana, već onih najvećih, osvojenih kao igrač Pari Sen Žermena, Juventusa, Bajern Minhena i francuske reprezentacije. I zato ne čudi što ga u svojim redovima žele najbogatiji svetski klubovi - izuzev Pari Sen Žermena\nSvega mesec i po dana bilo je dovoljno Tomasu Tuhelu da situaciju u Čelsiju okrene za 180 stepeni. Promenio je formaciju, način igre, kao i grupu fudbalera na kojima zasniva svoju igru, i u kratkom periodu doveo londonski tim od gotovo sredine tabele do mesta koje na kraju sezone\nČelsi Tomasa Tuhela funkcioniše! I ređa odlične rezultate, što daje potpuno novu perspektivu sezoni koja je pred odlazak Frenka Lamparda bila gotovo izgubljena. U trenutku smene trenera Čelsi je bio devetoplasirani tim Premijer lige. Posle jedanaest utakmica pod vođstvom nemačkog stručnjaka, Plavci su sada na sigurnoj četvrtoj poziciji, s


Misteriozna slika nepoznate devojke "krije" portret mlade kraljice Elizabete I - B92\nIlustracija/Foto: Getty/Michael Bowles/Stringer\nSlika, za koju se veruje da je korišæena za zavoðenje potencijalnih udvaraca u prvim godinama kraljièine vladavine, biæe prodata na aukciji u londonu, 4. decembra, a procenjuje se da æe joj cena dostiæi 150.000 do 250.000 funti.\nMisteriozni portret nepoznate žene koja zraèi snagom, samouverenošæu i spremnošæu za brak, identifikovan kao jedan od retkih prikaza mlade kraljice Elizabete Prve, otkrili su vlasnici iz Kalifornije kada su rešili da oèiste sliku. Ispostavilo se da je slika koju poseduju u stvari drugi sloj, nanet verovatno u 19. veku, a ispod njega je bio original, koji su odneli u Bonams, gde je utvrðeno da je u pitanju portret Elizabete Prve.\nEndru Mekenzi, direktor odeljenja Bonamsa za stare majstore, nazvao je ovo otkriæe "važnim i uzbudljivim".\n"Slika datira iz 1562, èetvrte godine vladavine Elizabete Prve, i jedan je od najranijih prikaza vladarke. Cilj je da se prikaže sveža i sofisticirana slika Elizabete kao mlade vladarke, koja zraèi oseæajem autoriteta i samopouzdanja", kaže Mekenzi.\nSlika potièe iz perioda kada je udaja Elizabete Prve bila prioritet engleskog dvora, a udvaranje kraljici bilo ohrabrivano. Kandidati za njenog supruga u to vreme su bili španski kralj Filip Drugi, nadvojvode Austrije Ferdinand i Karl i švedski kralj Erik XIV.\nSlikarstvo je imalo važnu ulogu u tom procesu, a Elizabeta je èak poslala svog dvorskog slikara, flamanskog umetnika Stivena van der Melena, da naslika Erika. Posredni dokazi upuæuju na to da novootkrivena slika dolazi upravo iz Van der Melenovog ateljea, a moguæe je da je njena svrha bila da zaintrigira udvaraèe.\n"Ne možemo sa sigurnošæu da znamo koja je bila namena slike. Nemamo ideju ni o tome gde je ona bila od kada je naslikana u 16. veku, sve dok se nije pojavila u Americi ove godine", rekao je Mekenzi.\nOn dodaje da je Elizabetina poza upadljivo slièna onoj na njenom portretu u kolekciji vojvode Boforta na imanju Badminston haus.\n"Slika Elizabete Prve kao snažne, svemoæne kraljice-device, utisnuta je duboko u nacionalnu psihu, ali njene rane godine bile su prožete nestabilnošæu i pretnjama kako iz zemlje, tako i iz inostranstva. Od stupanja na tron, ona i njen dvor bili su zapravo svesni važnosti i moguænosti koje pruža prezentacija, a ovaj portret je jedan od prvih poznatih koji projektuje novu, unapreðenu sliku kraljice", istakao je Mekenzi.


Foto: M.Mitrović / Privatna arhiva\nNesvakidašnji udes desio se danas oko 11 časova u ovoj ulici u centru Niša, nedaleko od kružnog toka na raskrsnici sa Trgom 14.oktobra. Prema prcvim informacijama prvo je došlo do sudara “opela” kojim je upravljao vozač star 82 godine i “fijata” kojim je upravljao Nišlija star 37 godina, nakon čega je “opel” odleteo i zakucao se zadnjim delom u obližnje autobusko stajalište. Automobil je tom prilikom pokosio aluminijumski reklamni panel koji je bio postavljen na stajalištu, ali srećom niko nije povređen.\n- Prava je sreća da u momentu sudara na stajalištu nije bilo većeg broja građana koji često na tom mestu čekaju autobus inače bi bilo nastradalih. Sigurno je autobus prošao neposredno pre toga pa je stajalište bilo prazno - kaže jedan od stanara okolnih zgrada.\nHitna pomoć je intervenisala i pregledala vozače na licu mesta, ali, kako je potvrđeno "Blicu" u ovoj službi, utvrđeno je da da niko nije povređen.\nPolicija obavlja uviđaj i radi na utvrđivanju uzroka sudara.


Niška televizija » U Narodnom muzeju proslavljen Sveti Arsenije (VIDEO)\nObjavljeno 10.11.2014. 15:14\nOdnos Nišlija prema kulturi je sve bolji, i naši sugrađani sve više cene kulturno-istorijsko blago koje imamo. Ovo su poručili iz Narodnog muzeja u Nišu na obeležavanju slave ove ustanove ističući da veliki jubileji, važne istorijske ličnosti, arheološka nalazišta, kao i mnoge izložbe koje su organizovane u proteklom periodu upravo ono što je doprinelo da Niš zauzme izuzetno mesto na karti kulture u Srbiji.\nKulturni život u gradu iz godine u godinu je sve bogatiji a poboljšava se i prezentacija kulturnog nasleđa, poručili su iz Narodnog muzeja povodom obeležavanja slave ove ustanove. U ovoj za njih, kako kažu, izuzetno uspešnoj godini, posebno su istakli jubileje i izložbe koje su organizovane pred kraj godine.\nBogat kulturni život grada mami i sve veći broj Nišlija, koje postaju i aktivni učesnici mnogih dešavanja.\nObeležavanju krsne slave ove ustanove, Svetog Arsenija Sremskog, prisustvovali su svi prijatelji Narodnog muzeja, i kako kažu, svi oni koji su zaslužni za još jednu uspešnu godinu.\nRADNIČKI DOBIO TRENERA, RADOSLAV BATAK PROMOVISAN NA ČAIRU https://t.co/PLe0lb2N9M https://t.co/z21VL1Xgp3 50 minutes ago


Svetski ekonomski forum u avgustu u Singapuru › Made-in-Germany.rs\nOvogodišnji Svetski ekonomski forum (WEF), koji je trebalo da bude održan u maju u Singapuru, odložen je za avgust zbog ograničene mogućnosti putovanja i karantina, što otežava dolazak učesnicima foruma.\nTako će forum ove godine biti održan u Singapuru od 17. do 20. avgusta, a to je tek drugi put da se skup organizuje van Švajcarske i Davosa. Naime, WEF je 2002. godine održan u Njujorku, u znak solidarnosti nakon terorističkih napada na kule bliznakinje 11. septembra.\nOrganizatori skupa su ranije izrazili nadu da će se forum 2022. godine vratiti u Davos, gde su sada na snazi stroge bezbednosne mere za suzbijanje pandemije korona virusa. Odluka o organizovanju skupa u SIngapuru došla je nakon što je u januaru, po prvi put za 51 godinu, Forum u Davosu održan u virtuelnom formatu.\nGodišnji sastanak u Singapuru u avgustu ove godine biće prvi globalni samit svetskih lidera u čijem će fokusu biti izazovi oporavka od aktuelne pandemije i postavljanje temelja za inkluzivniji i održiviji svet, navodi se u najavi na sajtu WEF-a.\nOd MiG na 06/02/2021 / AKTUELNO / Ostavite komentar


Rusija duguje zapadnim bankama 120 milijardi dolara koje neće vratiti - epiCentar INFO\nGoldman Sachs je prva velika zapadna banka koja je izašla iz Rusije nakon invazije Ukrajine. Gigant s Wall Streeta rekao je da prekida svoje poslovanje u Rusiji u skladu sa regulatornim zahtjevima i zahtjevima za licenciranje.\nOdlazak je uslijedio nakon borbe zapadnih banaka da izračunaju svoju izloženost Rusiji nakon što je predsjednik Vladimir Putin naredio invaziju na Ukrajinu, što je izazvalo sankcije koje pokrivaju veći dio finansijskog sistema zemlje, uključujući centralnu banku i glavne komercijalne zajmodavce – VTB i Sberbank.\nTo također dolazi nakon stampeda zapadnih kompanija iz gotovo svih drugih sektora ruske ekonomije, i nakon što su agencije za rejting upozorile da je neizbježno neizvršenje ruskog duga.\nMeđunarodnim bankama ruski subjekti duguju više od 121 milijardu dolara, prema podacima Banke za međunarodna poravnanja, koja je suspendovala članstvo Rusije u četvrtak, piše CNN.\nEvropske banke imaju ukupna potraživanja više od 84 milijarde dolara, a najviše su izložene Francuska, Italija i Austrija, a američkim bankama duguju 14,7 milijardi dolara.\nGoldman Sachs (GS) je ranije otkrio da je imao kreditnu izloženost Rusiji od 650 miliona dolara u decembru 2021. godine. Druge banke koje bi mogle još izgubiti uskoro bi mogle slijediti Goldman Sachs iz Rusije.\nPortparol Kremlja Dmitrij Peskov rekao je u četvrtak da je ekonomska situacija u Rusiji “apsolutno bez presedana” i okrivio Zapad za “ekonomski rat”. Moskva je obećala da će uzvratiti za sankcije, a neke banke su sugerisale da bi Kremlj mogao zaplijeniti ili nacionalizirati njihovu imovinu.\nFitch Ratings je ranije upozorio da će “kvalitet aktive velikih zapadnoevropskih banaka biti pod pritiskom posljedica ruske invazije na Ukrajinu” i da se njihove operacije također suočavaju s povećanim rizikom jer se utrkuju da se pridržavaju međunarodnih sankcija.\nFrancuska banka Societe Generale (SCGLF) saopćila je prošle sedmice da se “rigorozno pridržava svih primjenjivih zakona i propisa i marljivo provodi mjere neophodne za striktno sprovođenje međunarodnih sankcija čim se objave u javnosti”.\nBanka je saopćila da je krajem prošle godine imala skoro 21 milijardu dolara izloženosti prema Rusiji.\n“Societe Generale može apsorbovati posljedice potencijalnog ekstremnog scenarija, u kojem bi grupa bila lišena vlasničkih prava na svoju bankarsku imovinu u Rusiji”, navodi se.\nFrancuski BNP Paribas (BNPQF) saopćio je u srijedu da njegova izloženost i Rusiji i Ukrajini iznosi tri milijarde eura (3,3 milijarde dolara).\nIz italijanskog UniCredita (UNCFF), koji posluje u Rusiji od 1989. godine, rekli su prošle sedmice da je njihova ruska podružnica “veoma likvidna i samofinansirana” i da franšiza čini samo tri posto prihoda banke. U utorak je saopćeno da njena izloženost Rusiji iznosi otprilike 7,4 milijarde eura (8,1 milijardu dolara).\nCredit Suisse (CS) saopćio je u četvrtak da ima izloženost prema Rusiji od milijardu švicarskih franaka (1,1 milijardu dolara). Deutsche Bank (DB) je u saopćenju u srijedu navela da ima ograničenu izloženost prema Rusiji, uz bruto kreditnu izloženost od 1,4 milijarde eura (1,5 milijardi dolara). Njemački zajmodavac je rekao da je značajno smanjio svoju izloženost Rusiji od 2014. godine, uz daljnje mjere poduzete u protekle dvije sedmice.\nAmeričke banke također mogu osjetiti posljedice. Citigroup (C) je prošle sedmice otkrio da ima otprilike 10 milijardi dolara ukupne izloženosti prema Rusiji.\nMark Mason, glavni finansijski direktor banke, rekao je investitorima da banka provodi testove kako bi procijenila posljedice. Rekao je da bi banka mogla izgubiti otprilike polovinu svoje izloženosti u teškom scenariju.\nCiti je u srijedu rekao da će se pridržavati svog plana napuštanja poslovanja potrošačkog bankarstva, ali bi moglo biti vrlo teško pronaći kupca s obzirom na političku i ekonomsku klimu.\n– Dok radimo na tom izlazu, mi taj posao vodimo na ograničenijoj osnovi s obzirom na trenutne okolnosti i obaveze. S obzirom na to da je ruska ekonomija u procesu isključenja iz globalnog finansijskog sistema kao posljedica invazije, nastavljamo sa procjenom naših operacija u zemlji – navodi se u saopćenju.\nEvropska centralna banka se u četvrtak pozabavila rizikom za bankarski sektor, rekavši da evropski finansijski sistem ima dovoljno likvidnosti i da ima ograničenih znakova stresa.\n– Rusija je važna u smislu energetskih tržišta, u smislu cijena roba, ali u smislu izloženosti finansijskog sektora, evropskog finansijskog sektora, Rusija nije mnogo relevantna. Naprezanja i tenzije koje smo vidjeli uopće se ne mogu porediti s onim što se dogodilo na početku pandemije – rekao je Luis de Guindos, potpredsjednik Centralne banke.\nPrevious Jarun umjesto Yarun: Da li je greška u koordinatama uzrok pada letjelice u Zagrebu\nNext Rusija od Kine zatražila vojnu pomoć, SAD ih upozorio na posljedice ukoliko pomognu


VREMEPLOV Popuštati neodrživim firmama bilo bi fatalno\nNapomena: Tekst koji slijedi objavljen je u "Vijestima" 9. marta 2010. godine\n989 pregleda\t0 komentar(a)\nStrana "Vijesti" od 9. marta 2010., Foto: Arhiva Vijesti\nPredsjednik Vlade Milo Đukanović kritikovao je juče političare “koji neodgovornim obećanjima podstiču socijalne zahtjeve radnika koji nijesu realni”.\n- Takvi političari koriste aktuelnu situaciju za skupljanje političkih poena, što je krajnje nepažljivo prema onome što su naši javni interesi. Znam da je legitimno pravo svakog učesnika na političkoj sceni Crne Gore da se bori za vlast, ali uvijek morate misliti: kada bi vam se dogodilo da dođete na vlast, kako bi ste se nosili sa tim socijalnim požarom koji ste prethodno sami raspirili – rekao je Đukanović na poslovnom ručku Američke privredne komore(APK), koji je juče održan u hotelu Crna Gora. Premijer je aludirao na zahtjeve rudara nikšićkih Boksita i s tim u vezi inicijativama za hitne izmjene Zakona o penzijskom i invalidskom osiguranju.\nSkupština će danas raspravljati o izmjenama i dopunama tog zakona , kao rezultat pritiska nikšićkih rudara koji tri sedmice štrajkuju u jami Biočki stan. Te izmjene predviđaju da rudari imaju pravo na penziju kad navrši 30 godina staža, od čega najmanje 20 godina efektivno provedenih na mjestima na kojima se staž računa sa uvećanim trajanjem.\nPrethodno je skupštinski odbor za zdravstvo, rad i socijalno staranje jednoglasno u subotu usvojio amandman četiri poslanika opozicionih partija , koji predviđa privilegovane uslove za penzionisanje radnika koji rade u rudnicima. Dopunom amandmana četvorice predstavnika vladajuće koalicije ta povoljnost je proširena na sve rudare, bez obzira na kojim vrstama kopova rade.\nBez obzira što je DPS podržao izmjene zakona, Đukanović smatra da su inicijative da se zakon mijenja na svaki zahtjev iz štrajkačkog odbora neozbiljne.\n- Posebno su neozbiljne kada se artikulišu na ozbiljnim mjestima u sistemu. Ja razumijem da oni koji štrajkuju imaju takve inicijative, ali moraju postojati brane i jasni filteri takođe koji neće dozvoliti da se takvim inicijativama ugrozi konzistentnost sistema u jednoj maloj državi kakva je Crna Gora – rekao je Đukanović.\nKako je “Vijestima” sinoć rečeno u rukovodstvu DPS-a, ta partija će podržati izmjene zakona, kao što je dogovoreno na odboru u subotu, ali smatraju da “ način na koji sve to dešava po malo narušava ugled parlamenta”.\n- Odlazak opozicionih političara u jamu na njihov način, vanredno održavanje sjednice odbora na neradni dan, procedura usvajanja zakona i dramatizacija svega toga, dešava se na način koji narušava ugled parlamenta. Sve je to bilo moguće uraditi na primjereniji način - rečeno je u DPS-u, uz podsjećanje da je ta partija dopunila amandmane na izmjene zakona koje je opozicija predložila, kako bi se propis odnosio na sve rudare, a ne samo nikšićke.\nĐukanović je juče na poslovnom ručku u organizaciji APK, kazao i da bi svako popuštanje neodrživim preduzećima moglo biti fatalno za crnogorsku privredu.\n- Vlada do sada nije pokazala takvu popustljivost, već je pokazala da ima sluha za pojačan stepen socijalne senzibilnosti. Ali, zaista se trudimo da to nipošto ne ode u susret jednoj socijalnoj demagogiji koja je vođena idejom da ugrozi političku stabilnost Crne Gore – naveo je Đukanović.\nOn je ocijenio da globalna finansijska kriza očekivano nije zaobišla ni Crnu Goru, te da je ona pojačala pritisak na restrukturiranje velikih firmi u državi.\n- Na površinu su izbili dugo odlagani strukturni problemi u pojedinim industrijama, a tipično za to je industrija aluminijuma. Sve ono za šta smo znali da postoje strukturni problemi u našoj ekonomiji, koji su uticali da ekonomija ne bude dovoljno konkurentna, sve ono što smo možda u uslovima prije krize, u uslovima globalnog kreditnog buma, na neki način mogli smo tolerisati iz socijalnih razloga, sada je izbilo u prvi plan – rekao je premijer.\nDržava se, prema njegovim riječima, odlučno uhvatila u koštac sa izazovima koje je kriza donijela, što se prije svega ogleda kroz mjere koje strane investitore nijesu ostavile usamljene.\n- Naprotiv, pokušali smo da im pomognemo na način kako su to uradile i neke druge države svijeta, kroz optimizaciju zaposlenosti i brzo restrukturiranje kompanija i tako stvorimo uslove za opstanak zdravog jezgra crnogorske ekonomije – dodao je premijer.\nOn je kazao da se Vlada uhvatila u koštac i sa neefikasnošću zdravstva, školstva, socijalnih servisa i ostalog, “koji takođe mogu da budu jeftiniji, racionalniji i efikasniji i sve više izraz javno-privatnog partnerstva”.\n- Pokazalo se da su politike crnogorske Vlade u kriznom periodu doprinijele da ublažimo uticaj finansijske krize, te da je naš ekonomski sistem, iako mali, otporniji nego što se to pretpostavljalo – tvrdi Đukanović.\nOn je rekao da biznis uvijek prati dobre političke inicijative, “što otvara prostor za djelovanje ljudima iz biznisa u Crnoj Gori na prostoru cijelog regiona”.\n- Nedavno smo potpisali sporazum o saradnji u sektoru energetike koji, između ostalog, predviđa razvoj prenosnih kapaciteta između Crne Gore i Italije. Smatram da će korist od ovog projekta biti višestruka, ne samo za preduzeća iz oblasti energetike i ne samo za preduzeća iz Crne Gore, već i za one iz zemalja regiona, a znamo da je razvoj energetike bitan za dalje širenje ekonomskih sloboda – ocijenio je Đukanović.\nČlanovi APK brže do viza\nAmerički ambasador u Podgorici Roderik Mur najavio je da će zaposleni u firmama-članicama Američke privredne komore, koji imaju potrebu za putovanje u Sjedinjene Američke Države ubuduće moći po ubrzanoj proceduri da zakazuju intervjuee za dobijanje viza, što će im, kako je kazao, olakšati poslovanje.\nNa Murovu opasku na kraju govora “Srećan put”, predsjednik Upravnog odbora Komore Oliver Obradović kazao je da bi prava dobra vijest bila da Mur sljedeće godine obavijesti javnost da su SAD u potpunosti ukinule vize za crnogorske građane i biznismene.\nAmerička privredna komoraMilo Đukanovićvremeplov


Partizan na Bate Borisov: upoznajte protivnika Partizana - Utakmica.rs\n07.08.2015. | 12:29\nMože se reći da su fudbaleri Partizana dobro prošli na žrebu za Ligu Šampiona. Nakon Steaue na stadionu Partizana ostaje još jedan stepenik do konačnog cilja a to je plasman u Ligu Šampiona. Šampion Srbije nikada do sada nije igrao protiv šampiona Belorusije, ali će ih u svakom slučaju čekati prava poslastica.\nProtivnik Partizana osnovan je 1973. godine, rasformiran je samo 11 godina kasnije, a ponovo je aktiviran 1996. godine. Prvi izlet u Evropi imali su 2001. godine, tada su poraženi u prvom kolu kvalifikacija za UEFA Kup. A tokom poslednjih sedam sezona četiri puta igrali su u grupnoj fazi Lige Šampiona, dva puta u Ligi Evrope, dva puta prezimili su u Evropi, oba puta u drugom po rangu takmičenju.\nZa tim iz Belorusije nastupaju dvojica srpskih internacionalaca. Štoper Nemanja MIlunović koji je u Bate prešao iz Mladosti i nekadašnji levi bek Crvene zvezde Filip Mladenović. Bate će Partizan dočekati na stadionu Borisov Area kapaciteta oko 14 hiljada gledalaca.\nBate Borisov nalazi se na 72. mestu UEFA Rang liste, dok je Partizan na 136. mestu.


NIKE Phenom Elite | Sport Vision\nUšteda: 3.779,79 RSD\nNike Phenom Elite je muški donji deo trenerke za trčanje namenjen predanim sportistima. Izrađen je od poliesterske tkanine i pruža vam prozračnost tokom intenzivnih treninga. Perforacije na zadnjem delu ovog muškog donjeg dela trenerke dodatno doprinose dobroj ventilaciji vazduha. Materijal sa Dri-FIT tehnologijom uklanja vlagu sa kože, zbog čega se na treningu osećate suvo, komforno i fokusirano na svoj cilj. Elastični pojas sa vezicama možete podesiti prema svojoj meri. Ima više džepova koji su idealni za sve sitnice koje želite da ponesete sa sobom, a zadnji džep je praktičan za vaš telefon. Reflektujući naptis Nike Trail čini vaš trening noću sigurnijim i bezbednijim. Specifikacija: Standardni kroj Dri-FIT tehnologija za uklanjanje znoja Reflektivni detalji Elastični pojas sa vezicama Džepovi Mašinsko pranje Materijal: 100% poliester Boja: crna Šifra artikla: CZ9058-010 .\nNike Phenom Elite je muški donji deo trenerke za trčanje namenjen predanim sportistima.\nIzrađen je od poliesterske tkanine i pruža vam prozračnost tokom intenzivnih treninga.\nPerforacije na zadnjem delu ovog muškog donjeg dela trenerke dodatno doprinose dobroj ventilaciji vazduha.\nMaterijal sa Dri-FIT tehnologijom uklanja vlagu sa kože, zbog čega se na treningu osećate suvo, komforno i fokusirano na svoj cilj.\nElastični pojas sa vezicama možete podesiti prema svojoj meri.\nIma više džepova koji su idealni za sve sitnice koje želite da ponesete sa sobom, a zadnji džep je praktičan za vaš telefon.\nReflektujući naptis Nike Trail čini vaš trening noću sigurnijim i bezbednijim.


Realizacijom projekta ukazali na posledice\nMlade Romkinje i Egipćanke podijelile svoje iskustvo ugovorenog braka\nObjavio portal Romalitika jun 28, 2018\nPročitano 1814 times\nMlade Romkinje i Egipćanke se nerijetko suočavaju sa ugovorenim rani brakovima pa su u Centru za romske inicijative odlučili da organizuju radionice na ovu temu u cilju njihovog osnaživanja kroz iskustva sada već starijih Romkinja koje su prošle kroz ugovorene brakove.\n„Učesnici projekta bile su mlade Romkinje i Egipćanke koje su kao djevojčice bile žrtve ugovorenog braka. Radionicama je prisustvovalo dvadeset žena Romkinja i Egipćanki od kojih je na osnovu kratkih životnih priča odabrano šest“, objasnila je Maja Šaćirović iz CRI.\n„Nakon odabira šest žena radilo se na dubinskim intervjuima sa korisnicama. Audio zapis Romkinja i Egipćanki pretočen je u publikaciju koja nosi naziv “Ugovoreni brak je ropstvo”, navodi Šaćirovićeva i dodaje da je to ujedno i naziv kampanje koju su pokrenuli.\nTakođe je u okviru kampanje postavljenje i bilbord, na samom ulazu u Nikšić sa porukom “Ugovoreni brak je ropstvo” na kojem su i slikovno predstavljene posledice dječijih ugovorenih brakova kao što su: nasilje u porodici, rana trudnoća i napuštanje redovnog školovanja.\nProjekat je finansijski podržan od strane Evropske unije, a partnerski od strane Kancelarije Programa Ujedinjenih nacija za razvoj (UNDP) i Agencije Ujedinjenih nacija za osnaživanje žena i rodnu ravnopravnost (UN WOMEN).\nPoslednje azurirano četvrtak, 28 jun 2018 12:46\nMladi Romi odigrali predstavu „Romska svadba“\tTIVAT: U romskom naselju Lovanj izgorela baraka


Sigurnosne pripreme u Washingtonu pred suđenje Trumpu u Senatu\nArhiva - Bodljikava žizca i bezbjednosna barijera oko Kapitola SAD, u Vašingtonu, 26. januara 2021.\nSigurnosne i policijske snage u Washingtonu i oko njega rade na onome što opisuju kao pripremu "visokog stepena pripravnosti" za trenutak kada naredne sedmice bude u toku postupak za opoziv bivšeg predsjednika Donalda Trumpa.\nSlužbe su zabrinute da bi taj događaj mogao da posluži kao tačka ključanja američkim ekstremistima ljutim zbog ishoda predsjedničkih izbora.\nZvaničnici su oklijevali da podijele detalje o obavještajnim podacima, od kojih su neki opisani kao uznemirujuće poruke na platformama društvenih mreža.\nAli nakon opsade američkog Kapitola 6. januara, koja je rezultirala smrću pet osoba, oni su bili otvoreni u poruci da ne žele ništa da prepuste slučaju.\n"Moramo da demonstriramo otvoreno sigurnosno prisustvo (u Vašingtonu), bar za sada", rekao je zakonodavcima tokom svog saslušanja u četvrtak Kristofer Rodrigez, direktor gradske Agencije za unutrašnju sigurnost i upravljanje vanrednim situacijama.\n"Smatramo da je ovo držanje od suštinske važnosti za obezbjeđivanje da uprava gradske policije može da rasporedi svoje resurse u sve dijelove grada tokom vanrednih situacija", rekao je, dodajući - "nećemo tolerisati nasilje u našem gradu".\nI dok su neke sigurnosne mere i blokade puteva postavljene za inauguraciju predsjednika Džoa Bajdena prošlog mjeseca uklonjene, takozvane pojačane mere sigurnosti za sam Kapitol - poput ograde od bodljikave žice - ostaće postavljene i tokom bliske budućnosti.\nArhiva - Pripadnici Nacionalne garde pojačavaju bezbednost oko Kapitola pred inauguraciju predsednika Džoa Bajdena, u Vašingtonu DC, 17. januara 2021.\n"Trenutni sigurnosni stav sekretarijata je da se i dalje zahtijeva da radimo na visokom nivou pripravnosti za predstojeće suđenje za opoziv u Senatu i kontinuirane prijetnje usmerene na Kongres i Kapitol", rekla je portparolka Policije Kapitola policije Eva Maleki za Glas Amerike u utorak putem elektronske pošte.\nAmerička vojska je prošle nedjelje saopštila da će od skoro 27.000 pripadnika američke Nacionalne garde, koji su pozvani u Washington da pomognu u obezbjeđivanju inauguracije Džoa Bajdena, 7.000 ostati u tom gradu najmanje do sredine marta.\nZvaničnici su takođe rekli da će Nacionalna garda - vojnici po ugovoru koji mogu da budu raspoređeni i u inostranstvu, ali koji se često pozivaju da pomognu u vanrednim situacijama u svojim matičnim državama - biti naoružana po potrebi i da će pomoći u obezbjeđenju, kao i da će pomoći lokalnim snagama u komunikaciji i kontroli gomile.\n"Odjeljenje vjeruje da je to još uvek neophodno", rekao je sekretar za štampu Pentagona Džon Kirbi novinarima tokom brifinga kasno u srijedu, ukazujući na obavještajne podatke koje su službenicima odbrane dijelili Federalni istražni biro (FBI), Sekretarijat za unutrašnju bezbjednost (DHS) i lokalne vlasti.\n"Oni su i dalje utvrdili da širom Sjedinjenih Država trenutno postoji povećana opasnost i da će to vjerovatno potrajati tokom narednih sedmica", rekao je Kirbi. "To se sigurno odnosi na glavni grad."\nČini se da je veći dio zabrinutosti usresređen na mogućnost da pojedinci, koje zvanični opisuju kao zlonamjerne aktere, izmanipulišu legalne proteste i izazovu nasilje i haos.\n"I dalje smo zabrinuti da bi pojedinci nezadovoljni onim kako Vlada vrši vlast i predsjedničkom tranzicijom, kao i drugim opaženim nezadovoljstvima i ideološkim uzrocima... mogli da nastave da se mobilišu", saopštio je prošle nedjelje DHS, objašnjavajući zašto je izdao novi Nacionalni bilten savjetodavnog sistema za terorizam (NTAS).\nU Biltenu, DHS je dalje upozorio da nasilni domaći ekstremisti "mogu biti ohrabreni neredima u američkom glavnom gradu Vašingtonu od 6. januara 2021, da ciljaju izabrane zvaničnike i vladine ustanove".\nDžonatan Grinblat, izvršni direktor Lige za borbu protiv klevete, koja prati ekstremističke grupe u SAD, rekao je u četvrtak poslanicima da je, posebno za bijele supremaciste, opsada američkog Kapitola bila "prelomni trenutak".\n"Za njih prizor kongresmena i žena koji su se skrivali ispod stolova, konfederacijskih zastava i nacističkih simbola koji su paradirali kroz zgradu nije bio ništa manje od pobjede", rekao je Grinblatt članovima Odbora Predstavničkog doma za nacionalnu bezbjednost.\nDrugi stručnjaci brinu da bi mogla da postoji opasnost od pojedinaca koji, iako još uvijek nisu ekstremisti, nastavljaju da žale zbog Trumpovog gubitka na predsjedničkim izborima.\n"Imate tako veliku grupu ljudi koji nisu povezani sa tim terorističkim pokretima ili terorističkim organizacijama, ali su trenutno vrlo ranjivi", rekla je Elizabet Nojman, bivša pomoćnica sekretara za borbu protiv terorizma i prevenciju prijetnji u DHS-u.\n"Mi aktivno viđamo neonaciste kako vrbuju Trumpove pristalice ka svojoj ideologiji", rekla je. "Veoma su sofisticirani u tome kako to rade - ne dolaze vam pravo. Ne morate nužno znati da razgovarate sa bijelim supremacistom".\n"Naši strani protivnici, posebno Rusija, ovde primjenjuju decenije stare alate tajne akcije kako bi rasplamsali plamen kulturološko sukoba", rekao je Rodriguez iz Agencije za unutrašnju bezbjednost Washingtona D.C.\nDržavni zvaničnici izrazili su sličnu zabrinutost, vraćajući se unazad u vrijeme prije Bidenove inauguracije ili čak opsade američkog Kapitola.\n"Postoji ovo nevjerovatno i užasno zbližavanje, sasvim iskreno, ideologije, mržnje, bijesa. I sve je podstaknuto ovom vrstom izazivanja haosa i zabrinutosti kod različitih grupa", rekao je prošlog mjeseca za VoA Džard Mejpls, direktor Ureda za unutrašnju sigurnost i pripravnost u Nju Džerziju.


DONESENA ODLUKA O KUPOVINI POSLOVNOG PROSTORA FONDU | Kozarski Vjesnik - Radio televizija Prijedor\nHome Vijesti DONESENA ODLUKA O KUPOVINI POSLOVNOG PROSTORA FONDU\nDONESENA ODLUKA O KUPOVINI POSLOVNOG PROSTORA FONDU\nUpravni odbor /UO/ Fonda za profesionalnu rehabilitaciju i zapošljavanje invalida Republike Srpske, uz saglasnost Ministarstva rada i boračko-invalidske zaštite Srpske, donio je danas odluku o kupovini poslovnog prostora za potrebe ovog fonda.\nMinistar rada i boračko-invalidske zaštite Republike Srpske Milenko Savanović rekao je da slijedi procedura izbora najpovoljnijeg ponuđača.\n“Mislim da će ostati ovaj prostor gdje su sada, zato što je najpovoljniji po kvadraturi i što je sasvim razumljivo i radi cijene samog prostora, a i radi toga što građani Prijedora, a i šire okoline, već znaju da je tu ta javna ustanova smještena”, rekao je Savanović novinarima u Prijedoru.\nNa današnjoj sjednici UO Fonda usvojen je izvještaj o poslovanju za 2016. i plan rada za 2017. godinu.\n“Shodno svojim rezultatima, ulozi u društvu i pozitivnom poslovanju, mislim da su bili dugo podstanari, tim više što su štednjom izdvojili svoja sredstva i ta sredstva su akumulirana na posebnom računu”, dodao je Savanović.\nDirektor Fonda Ranko Vučković rekao je da i Fond i grad Prijedor zaslužuju da ova institucija ima vlastiti prostor.\n“Raspolažemo vlastitim sredstvima, ne zadužujemo se kreditno, Fond je štedio u proteklih 10 godina sredstva za kupovinu prostora i, najvjerovatnije, ćemo se zadržati u postojećem prostoru”, naveo je Vučković.\nOn je dodao da je imenovana komisija koja će razraditi tehničke detalje i predočiti ih Upravnom odboru.\n“Orijentaciono, to je nekih 300 do 350 kvadrata, a u novcu oko pola miliona maraka”, precizirao je Vučković.\nPrethodniSNSD PRIJEDOR: GRADSKA VLAST DOBRO FUNKCIONIŠE\nSlijedeći„KOZARSKE POKLADE” PO JEDANAESTI PUT


I b liga Srbije: Turnir za plasman od 1. do 4. mesta: Kragujevčani slavili u finalu, Bečejcima šansa u baražu\nVaterpolisti Radničkog iz Kragujevca su pobednici turnira za plasman od 1. do 4. mesta I b lige Srbije održanom u Bečeju 18. i 19. marta na bazenu SC „Đorđe Predin Badža“. Oni su u finalu savladali ekipu Bečeja rezultatom 15:5 (5:2, 5:0, 2:1, 3:2).\nDoigravanje za popunu I a lige Srbije (m): Peterci presudili bez majstorice\nVaterpolisti Bečeja nisu uspeli da izbore plasman u I a ligu. Oni su u obe utakmice baraža pretrpeli poraze od ekipe Beograda.\n24 novembar 2017\tSportski mozaik\nI b liga Srbije sever 2. kolo: Bečejci sigurni protiv Dunava\nVaterpolisti Bečeja posle uspešnog starta prvenstvene trke i pobede protiv ŽAK-a iz Kikinde, savladali su i ekipu Dunava iz Novog Sada u utakmici 2. kola I b lige Srbije grupa sever rezultatom 12:7 (1:0, 6:0, 3:3, 2:4).


Industrija osiguranja u FBiH pred finansijskim kolapsom - Klix.ba\nIndustrija osiguranja u FBiH pred finansijskim kolapsom\n22.7.2013. u 11:09\nU Udruženju društava za osiguranje u FBiH smatraju da će se mnoga osiguravajuća društva, ali i kompletna industrija osiguranja u Federaciji BiH naći pred finansijskim kolapsom ukoliko Predstavnički dom Parlamenta Federacije na narednoj sjednici usvoji Prijedlog zakona o izmjenama i dopunama zakona o požaru i vatrogastvu.\nOvo udruženje, koje okuplja 13 društava za osiguranje i jedno reosiguravajuće društvo, upozorilo je javnost i federalne poslanike na pogubnost predloženog zakona po kojem su finansiranjem zaštite od požara i vatrogastva u cjelosti opterećena samo osiguravajuća društva i njihovi klijenti, osiguranici, odnosno građani.\nOvaj prijedlog smatraju neustavnim "jer je predloženom zakonskom odredbom, isključivo osiguravajućim društvima, nametnuta dodatna obaveza za procentualnu uplatu finansijskih sredstava za vatrogasnu djelatnost u visini kako je predloženo spornom odredbom".\nTvrde da predložena zakonska obaveza nije u skladu s ustavnim načelima zabrane diskriminacije i u vezi s pravom na imovinu, jer nametnuta obaveza ne ispunjava antidiskriminacijske standarde koje garantuje Ustav FBiH.\nIz Udruženja ističu da su Ustavni sud Republike Srpske, kao i Ustavni sud Republike Hrvatske razmatrali identična pitanja i jasno dali svoj stav da postoji nejednakost u postupanju prema pravnim subjektima, te je za očekivati da bi u eventualnom postupku i Ustavni sud FBiH donio istu odluku u vezi predloženog Zakona.\nOno što po njima dodatno čini spornim ovaj prijedlog zakona su procenti izdvajanja od čak šest posto iz ukupnih premija neživotnih osiguranja, izuzimajući premiju za osiguranje od odgovornosti za motorna vozila, iz koje bi se trebalo izdvajati jedan posto.\nNaglašavaju da je dosadašnje izdvajanje iz premije osiguranja imovine od požara i prirodnih sila prošireno i na ona osiguranja koja nemaju nikakve veze sa zaštitom od požara.\nU Udruženju su mišljenja da u ovako teškoj ekonomskoj situaciji ni osiguranici, a ni osiguravajuća društva, ne mogu nositi teret novih nameta i obaveza i da su očekivanja predlagača zakona potpuno nerealna.\n"Udruženje društava za osiguranje u FBiH poziva poslanike i sve one koji mogu utjecati na ishod rasprave u Parlamentu FBiH da odbace predloženi član 137. i da zahtjeve Federalne uprave civilne zaštite svedu na razumnu mjeru, odnosno da finansiranje zaštite od požara ravnopravno rasporede na sve pravne subjekte", saopćeno je.\n22.07.2013. u 10:10


Japan uputio protestnu notu Rusiji - Srpskacafe\nJapan uputio protestnu notu Rusiji\nPonedjeljak, 4.10.2021., 08:47 Ponedjeljak, 4.10.2021., 08:28\nJapanska Vlada je uputila protest Rusiji zbog predstojeće ruske vojne vježbe, koja će, prema tvrdnjama Tokija, narušiti japanske teritorijalne vode.\n– Rusko raketno područje djelimično pokriva ekskluzivnu ekonomsku zonu naše zemlje. S tim u vezi, uputili smo protest Rusiji preko diplomatskih kanala – izjavio je šef japanskog kabineta Kacunobu Kato.\nOn je podsjetio da će se vježba održati u periodu od 4. do 9. oktobra u Japanskom moru.\n– Nastavićemo da vrlo pažljivo posmatramo akcije ruske vojske u blizini naše države, uključujući prestojeću vježbu – dodao je Kato.\nU subotu je japanski list “Sankej Šimbun” izvijestio, pozivajući se na svoje izvore, da je japanska Vlada uložila protest Rusiji zbog vojne vježbe, koja će se prema tvrdnjama Tokija održati u blizini ostrva Kunašir.\nTo ostrvo je dio Kurilskog arhipelaga za koji Japan tvrdi da polaže pravo.


Jeftini letovi iz Luang Namtha do Palestine - Avio karte Luang Namtha Palestina - eSky.rs\nAvio karte iz Luang Namtha do Palestine\nPretražite letove iz Luang Namtha do Palestine\nProverite najbolje prilike za letove iz Luang Namtha do Palestine\n✔ Postoje li posebne ponude za letove iz Luang Namtha do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Luang Namtha do Palestine?\n✔ Ako rezervišem let iz Luang Namtha do Palestine, mogu li da rezervišem ujedno i smeštaj?\n✔ Koje avio-kompanije nude letove iz Luang Namtha do Palestine?\nBudite sigurni, da na eSky.rs ponuda letova iz Luang Namtha do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Laosa Jeftini letovi iz Laosa Jeftini letovi za Luang Prabang Jeftini letovi iz Luang Prabanga Jeftini letovi za Mogadiš Jeftini letovi iz Mogadiša\nJeftini letovi do Gambije Jeftini letovi iz Gambije Jeftini letovi do Noorvik (AK) Robert Curtis Jeftini letovi od Noorvik (AK) Robert Curtis


Vučić o zaključcima Insajdera o "medijskom mraku": Ništa nije tačno (VIDEO) | Insajder\nVučić o zaključcima Insajdera o "medijskom mraku": Ništa nije tačno (VIDEO)\nFoto: Insajder / Aleksandar Vučić\nPredsednik je odgovorio da nijedan od navedenih zaključaka, koji se objavljeni na našem sajtu kao stav redakcije u okviru akcije “Ovako izgleda medijski mrak” u kojem smo identifikovali ključne problem u medijima I novinarstvu.\n“Možda je to pojavni oblik kako ste to vi videli, ali ja ne mislim da je to suština. Mislim da je suština u našem poštenijem i drugačijem odnosu, zato što smo svi bili neka vrsta komesara, društveno političkih radnika”, rekao je predsednik Srbije.\nOn je dodao da odgovorno novinarstvo podrazumeva i da mediji izveštavaju o uspesima vlasti, a ne samo da kritikuju ono što je loše.\n“Ja bih to rekao kao što je Ana rekla, samo malo drugačije. Tu je ključni problem naše ostrašćenost gde postoji crno-bela slika u medijima, a ne različite nijanse sivog”, rekao je Vučić.\nOn je dodao i da on nije stvorio ni jedan tabloid i da su svi nastali u vreme vlasti DS.\n"Tabloide u Srbiju je uveo neko drugi. Uvela je DS. Oni koji danas napadaju tabloidno novinarstvo. Nijedan tabloid nisam stvorio, niti učestvovao u njegovom stvaranju", rekao je Vučić.\nNa konstataciju novinara Insajdera da ima deset potpitanja u vezi onim što je naveo u svom odgovoru, predsednik Vučić je javno obećao da će do 25. oktobra odgovoriti na sva pitanja redakcije Insajder.\nPogledajte kako je izgledao razgovor.\nNa pitanja novinara Radija Slobodna Evropa kako ocenjuje to što od 27 napada na novinare u ovoj godini čak 17 nije rasvetljeno, predsednik Srbije je rekao da to nije dobro.\nUpitan konkretno o napadu na novinare proletos, na dan kada je polagao zakletvu za predsednika u Skupštini Srbije, Vučić je rekao da je bilo i drastičnijih napada na novinare.\n"Imali smo drastičnije napade na novinare, koje volite da prenebregnete zato to ne dele vaše političke stavove. Pa se nadam da oni neće biti odvojen slučaj, a tu su napadi pesnicama u glavu i vrat damama samo zato što drugačije misle", naveo je on, aludirajući na letošnji incident kod TV "Pink" u Beogradu.\n"Vidim da ste vi apsolutno slobodni, niti vas ko dira...Nego se vi izgleda zalažete da su neslobodni oni koji misle drugačije od vas... Svako ima pravo da misli kako hoće, da objavljuje šta hoće. U Srbiji su društvene mreže bez ikakvih restrikcija", rekao je on.\nU vezi sa najavljenom posetom delegacije Evropske federacije novinara koja dolazi da oceni položaj medija, Vučić je rekao da se on zalaže za slobodno novinarstvo i da su “svi u ovu zemlju dobrodošli”.


Ex Yu odbojka Archives - Sportska sećanja\nSavršeno podignuta lopta Nikole Grbića\nPosted by Miloš on авг 24, 2021\n2010. godine u meču za titulu šampiona Italije, ekipa Bre Banke Lanuti Kunea savladala je Itas Diatek Trentnino sa 3:1 i tako došla do titule šampiona. U time iz Kunea, koji nije važio za favorita pre duela, igrom su „dirigovali“ Nikola Grbić i Simone Parodi, koji su na kraju i bili najzaslužniji za osvajanje šampionske titule. Dvojac Grbić-Parodi bio je akter i najboljeg...\nHome » Ex Yu odbojka\n2010. godine u meču za titulu šampiona Italije, ekipa Bre Banke Lanuti Kunea savladala je Itas Diatek Trentnino sa 3:1 i tako došla do titule šampiona. U time iz Kunea, koji nije važio za favorita pre duela, igrom su „dirigovali“ Nikola Grbić i Simone Parodi, koji su na kraju i bili najzaslužniji za osvajanje šampionske titule. Dvojac Grbić-Parodi bio je akter i najboljeg poena na susretu, koji je oduševio odbojkašku...\nZvezdino „čudo“ u „Šumicama“\nRivalstvo odbojkašica Crvene zvezde i Jedinstva iz Užica imalo je kulminaciju početkom 21. veka. Tih godina mečevi ovde dve ekipe privlačili su ogromnu pažnju navijača i medija, a mnogi smatraju da su upravi ti duelu bili ključni za „eksploziju“ srpske ženske odbojke koja je usledila nekoliko godina kasnije. Obe ekipe su tih godina imale vrhunski igrački kadar, za Crvenu zvezdu nastupale su Anja Spasojević, Ivana Đerisilo,...\nFantastična serija servisa Uroša Kovačevića\nU četvrtini finala italijanskog odbojkaškog plej-ofa 2018. godine, Trentino je sa 3-0 u seriji savladao Veronu, koju je te sezone sa klupe predvodio Nikola Grbić. Iako su dobili sva tri meča, serija je bila daleko od lake za igrače Trentina, jer su prva dva duela završena tek posle 5 setova, što je veoma uticalo na odbojkaše Verone koji nisu imali psihološku i fizičku snagu da se i u trećem duelu suprostave ipak kvalitetnijem...\nKada se Vanja Grbić nije pec’o, ali ipak dobio žuti karton\nDa neki poznati sportista bude glavna zvezda televizijske reklame, reklo bi se potpuno uobičajena pojava od sredine prošlog veka. Takve reklame obično izazovu dosta pažnje, ali se retko koje od tih reklama mnogi sećaju godinama ili decenijama kasnije. O nekima od kultunih „sportskih“ reklama koje se i danas pamte, kao što su ona za „MB pivo“ sa Kolinom u glavnoj ulozi ili ona za „Pepsi“ sa Dejvidom...


Osmani i Gervala sa Stoltenbergom o članstvu Kosova u NATO - Radio Kosovska Mitrovica\nOsmani je istakla da je članstvo Kosova u NATO važno zbog osiguranja mira u regionu, ali i za promociju i zaštitu zajedničkih vrednosti.\nOna je naglasila i posvećenost Kosova da otvori novo poglavlje saradnje sa NATO-om, što znači uključivanje Kosova u „Partnerstvo za mir“.\nKako je saopšteno, ona je rekla da su Kosovske bezbednosne snage profesionalne snage, pripremljene u skladu sa standardima NATO, koje će omogućiti Kosovu da postane aktivna snaga u okviru regionalne i globalne bezbednosti.\n„Ponosni smo što naši vojnici zajedno s vojnicima Oružanih snaga SAD učestvuju u zajedničkoj vojnoj misiji u Kuvajtu. Ova misija, prva takve vrste za Kosovo, dokaz je naše spremnosti da doprinesemo globalnom miru i bezbednosti“, navela je Osmani.\nGeneralni sekretar NATO Jens Stoltenberg, sa druge strane, zahvalio je Kosovu na pružanju privremenog skloništa avganistanskim izbeglicama koje saradjuju sa NATO i pohvalio njegovu akciju kao primer saradnje i koordinacije sa saveznicima.


NAPAD NA INTERNAT BOGOSLOVIJE: Cetinjska policija preuzela slučaj | Happy BSC portal\nNAPAD NA INTERNAT BOGOSLOVIJE: Cetinjska policija preuzela slučaj\nUprava policije saopštila je danas da cetinjska policija preduzima aktivnosti iz svoje nadležnosti kako bi identifikovali učesnike incidenta koji se dogodio u ranim jutarnjim časovima na Cetinju, ispred internata Bogoslovije u naselju Donje polje.\nU toku je, kažu, prikupljanje obaveštenja od očevidaca događaja, izuzimanje snimaka sa nadzornih kamera iz neposredne blizine internata i "rad na identifikaciji učinilaca ovog nemilog događaja."\n-Pripadnici Odeljenja bezbednosti Cetinje preduzeće aktivnosti iz svoje nadležnosti da se učenici Internata osećaju bezbedno i da se zaštiti imovina internata Bogoslovije- naveli su.\nBogoslovija MCP na Cetinju je o ovom incidentu obavestila policiju, a rektor Bogoslovije Svetog Petra Cetinjskog protojerej-stavrofor Gojko Perović pismom je obavestio ministra policije Sergeja Sekulovića.\nPerović je pismu naveo da je grupa od desetak huligana nasrnula na pomenutu zgradu, uzvikujući psovke i pretnje i lomeći školski inventar.\nNasilnici su, kaže, pretili đacima, vređali ih na nacionalnoj i verskoj osnovi, fizički nasrtali i oštetili vrata i prozore na zgradi, a potom dovukli kontejnere koji su se nalazili preko puta ulice i zapalili u njima vatru.\nZatim su se udaljili u pravcu hotela „Grand" i centra grada uz povike da će ponovo doći narednih noći.


Kolegijumi ministra odbrane i Generalštaba VS: Zahvaljujući vrhovnom komandantu unapređene operativne sposobnosti\nIzvor: Radio Televizija Vojvodine, 23.Maj.2020, 14:22\nNa početku sednice, minutom ćutanja odata je počast trojici pripadnika Vojske Srbije koji su preminuli od posledica infekcije Kovid-19, saopštilo je Ministarstvo odbrane.\nNa sednici kojom je rukovodio ministar odbrane Aleksandar Vulin analizirana je realizacija >> Pročitaj celu vest na sajtu Radio Televizija Vojvodine << ključnih zadataka Vojske Srbije u prethodnom periodu, sa posebnim akcentom na izvršenju zadataka Ministarstva odbrane i Vojske Srbije tokom vanrednog stanja.\nZaključeno je da je dostignuti visok nivo operativnih sposobnosti direktno uticao na spremnost Vojske Srbije da u potpunosti izvrši sve dodeljene zadatke tokom vanrednog stanja, uz primenu i poštovanje svih mera zaštite.\nU saopštenju se dodaje da je realizacijom ključnih zadataka i opremanjem savremenim naoružanjem i vojnom opremom, zahvaljujući ličnom angažovanju predsednika Republike i vrhovnog komandanta Aleksandra Vučića, Vojska Srbije značajno unapredila operativne sposobnosti u svim segmentima.\nNaredne aktivnosti biće usmerene ka daljem jačanju operativnih sposobnosti Vojske Srbije i očuvanju mira i zaštite bezbednosti svih građana Srbije, kaže se u saopštenju.\nSednica Kolegijuma ministra odbrane i proširenog Kolegijuma načelnika Generalštaba Vojske Srbije\nBEOGRAD - Zajednička sednica Kolegijuma ministra odbrane i proširenog Kolegijuma načelnika Generalštaba Vojske Srbije održana je danas na Tari. (pokrivalice) Beta/MOD


Superliga Srbije: Zvezda posle preokreta pobedila Vojvodinu\nFudbaleri Crvene zvezde pobedili su na gostovanju Vojvodinu 2:1 u šesnaestom kolu Superlige Srbije. Aktuelni šampion Srbije slavio je posle preokreta i zadržao je korak za prvoplasiranim Partizanom.\nIzabranici Dejana Stankovića bili su blizu novog kiksa u domaćem šampionatu, pošto je domaćin poveo u 30. minutu kada je Topić pogodio za 1:0. Sa tim rezultatom otišlo se na poluvreme, međutim, u nastavku utakmice Vojvodina nije uspela da održi prednost. Na startu drugog poluvremena, prvu pretnju golu Voše uputio je Katai koji je u 48. minutu iz slobodnog udarca šutirao pored gola. Minut kasnije, lopta je završila u mreži Simića posle udarca Pavkova glavom, ali je posle intervencije iz VAR sobe – gol poništen, jer se prethodno Katai našao u ofsajdu. Već u sledećem ozbiljnijem napadu crveno-beli stigli su do izjednačenja. Stanić je uputio odličan centaršut u kazneni prostor, gde je Pavkov bio najviši na skoku, i snažnim udarcem glavom pod prečku doneo Zvezdi 1:1.Nastavili su izabranici Dejana Stankovića da pritiskaju protivnika, a priliku da dovede Zvezdu do preokreta imao je Falko u 59. minutu. Gobeljić je odlično uposlio italijanskog fudbalera, a ovaj nakon odličnog driblinga „opalio“ ka golu u bliži ugao, ali je golman domaćina uspeo da zaustavi njegov udarac. Već u narednom minutu fudbaleri iz Beograda stigli su do potpunog preokreta. Falko je izveo udarac iz ugla, Sanogo je odlično skočio i spustio loptu glavom na peterac, gde se našao usamljeni Aleksandar Dragović kom nije bio teško da loptu sprovede u mrežu. U nastavku je viđena malo mirnija igra gde su crveno-beli potpuno kontrolisali dešavanja na terenu i ubacivanjima sa strane pokušavali da stvore novu priliku za gol. Mogao je Falko u 86. minutu da osigura Zvezde, kada je nakon dobrog kontra napada „izbio“ sam ispred golmana domaćih i „pucao“, međutim, direktno u Simića, pa se rezultat nije promenio do kraja meča.► Magiju iz Srbije je odneo u Belorusiju – i niko ne može da ga zaustavi /video/► Rusi su sila – preko Irana do krova sveta► Stanković: Ko je želeo da vidi – video je\nsport, fk crvena zvezda, premijer liga, fudbal\n18:43 07.11.2021 (Osveženo: 18:48 07.11.2021)\n© Foto : FK Crvena zvezdaFK Crvena zvezda – detalj sa utakmice protiv Vojvodine u Superligi Srbije\nIzabranici Dejana Stankovića bili su blizu novog kiksa u domaćem šampionatu, pošto je domaćin poveo u 30. minutu kada je Topić pogodio za 1:0.\nSa tim rezultatom otišlo se na poluvreme, međutim, u nastavku utakmice Vojvodina nije uspela da održi prednost.\nNa startu drugog poluvremena, prvu pretnju golu Voše uputio je Katai koji je u 48. minutu iz slobodnog udarca šutirao pored gola. Minut kasnije, lopta je završila u mreži Simića posle udarca Pavkova glavom, ali je posle intervencije iz VAR sobe – gol poništen, jer se prethodno Katai našao u ofsajdu.\nVeć u sledećem ozbiljnijem napadu crveno-beli stigli su do izjednačenja. Stanić je uputio odličan centaršut u kazneni prostor, gde je Pavkov bio najviši na skoku, i snažnim udarcem glavom pod prečku doneo Zvezdi 1:1.\nNastavili su izabranici Dejana Stankovića da pritiskaju protivnika, a priliku da dovede Zvezdu do preokreta imao je Falko u 59. minutu. Gobeljić je odlično uposlio italijanskog fudbalera, a ovaj nakon odličnog driblinga „opalio“ ka golu u bliži ugao, ali je golman domaćina uspeo da zaustavi njegov udarac.\nVeć u narednom minutu fudbaleri iz Beograda stigli su do potpunog preokreta. Falko je izveo udarac iz ugla, Sanogo je odlično skočio i spustio loptu glavom na peterac, gde se našao usamljeni Aleksandar Dragović kom nije bio teško da loptu sprovede u mrežu.\nU nastavku je viđena malo mirnija igra gde su crveno-beli potpuno kontrolisali dešavanja na terenu i ubacivanjima sa strane pokušavali da stvore novu priliku za gol.\nMogao je Falko u 86. minutu da osigura Zvezde, kada je nakon dobrog kontra napada „izbio“ sam ispred golmana domaćih i „pucao“, međutim, direktno u Simića, pa se rezultat nije promenio do kraja meča.\n► Rusi su sila – preko Irana do krova sveta